Avis juridique important

|

32001D1699

Απόφαση αριθ. 1699/2001/ΕΚΑΧ της Επιτροπής, της 28ης Αυγούστου 2001, για την έναρξη διαδικασίας επανεξέτασης, όσον αφορά έναν "νέο εξαγωγέα", της απόφασης αριθ. 283/2000/ΕΚΑΧ για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων έλασης από σίδερο ή από μη κραματοποιημένο χάλυβα, πλάτους 600 mm ή περισσότερο, μη επιστρωμένων με άλλο μέταλλο ούτε επενδυμένων περιελιγμένων, που έχουν απλώς υποβληθεί σε θερμή έλαση, καταγωγής, μεταξύ άλλων, Ινδίας, και για την κατάργηση του δασμού όσον αφορά τις εισαγωγές από έναν εξαγωγέα της εν λόγω χώρας και την υπαγωγή των εισαγωγών αυτών σε καταγραφή

Επίσημη Εφημερίδα αριθ. L 231 της 29/08/2001 σ. 0003 - 0005

Απόφαση αριθ. 1699/2001/ΕΚΑΧ της Επιτροπήςτης 28ης Αυγούστου 2001για την έναρξη διαδικασίας επανεξέτασης, όσον αφορά έναν "νέο εξαγωγέα", της απόφασης αριθ. 283/2000/ΕΚΑΧ για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων έλασης από σίδερο ή από μη κραματοποιημένο χάλυβα, πλάτους 600 mm ή περισσότερο, μη επιστρωμένων με άλλο μέταλλο ούτε επενδυμένων περιελιγμένων, που έχουν απλώς υποβληθεί σε θερμή έλαση, καταγωγής, μεταξύ άλλων, Ινδίας, και για την κατάργηση του δασμού όσον αφορά τις εισαγωγές από έναν εξαγωγέα της εν λόγω χώρας και την υπαγωγή των εισαγωγών αυτών σε καταγραφήΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,την απόφαση αριθ. 2277/96/ΕΚΑΧ της Επιτροπής, της 28ης Νοεμβρίου 1996, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας Άνθρακα και Χάλυβα(1) (εφεξής "η βασική απόφαση"), όπως τροποποιήθηκε τελευταία από την απόφαση αριθ. 435/2001/ΕΚΑΧ(2), και ιδίως το άρθρο 11 παράγραφος 4,Κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:Α. Αίτηση επανεξέτασης(1) Η Επιτροπή έλαβε αίτηση επανεξέτασης όσον αφορά έναν "νέο εξαγωγέα", σύμφωνα με το άρθρο 11 παράγραφος 4 της βασικής απόφασης. Η αίτηση υπεβλήθη από την Jindal Vijayanagar Steel Ltd (εφεξής "ο αιτών"), παραγωγό-εξαγωγέα της Ινδίας (εφεξής "η ενδιαφερόμενη χώρα").Β. Προϊόν(2) Το υπό εξέταση προϊόν είναι ορισμένα πλατέα προϊόντα έλασης από σίδηρο ή από μη κραματοποιημένο χάλυβα, πλάτους 600 mm ή περισσότερο, μη επιστρωμένων με άλλο μέταλλο ούτε επενδυμένων, περιελιγμένων, που έχουν υποβληθεί απλώς σε θερμή έλαση (εφεξής "ρόλοι θερμής έλασης") καταγωγής Ινδίας (εφεξής "το υπό εξέταση προϊόν"). Το εν λόγω προϊόν μπορεί να υπαχθεί επί του παρόντος στους κωδικούς ΣΟ 7208 10 00, 7208 25 00, 7208 26 00, 7208 27 00, 7208 36 00, 7208 37 10, 7208 37 90, 7208 38 10, 7208 38 90, 7208 39 10 και 7208 39 90. Οι εν λόγω κωδικοί ΣΟ παρατίθενται μόνο για πληροφοριακούς λόγους.Γ. Ισχύοντα μέτρα(3) Τα ισχύοντα επί του παρόντος μέτρα είναι οριστικός δασμός αντιντάμπινγκ που επεβλήθη με την απόφαση αριθ. 283/2000/ΕΚΑΧ της Επιτροπής(3), όπως τροποποιήθηκε τελευταία από την απόφαση αριθ. 1357/2001/ΕΚΑΧ(4), βάσει της οποίας, οι εισαγωγές στην Κοινότητα του υπό εξέταση και παραγόμενου από τον αιτούντα προϊόντος υπόκεινται σε οριστικό δασμό αντιντάμπινγκ ύψους 9 %, με εξαίρεση τις εισαγωγές από ορισμένες ρητώς κατονομαζόμενες εταιρείες, οι οποίες υπόκεινται σε ατομικούς δασμούς.Δ. Λόγοι της επανεξέτασης(4) Ο αιτών ισχυρίζεται ότι δεν εξήγαγε το υπό εξέταση προϊόν στην Κοινότητα κατά διάρκεια της περιόδου της έρευνας με βάση την οποία υπολογίστηκαν τα μέτρα αντιντάμπινγκ, δηλαδή από 1ης Ιανουαρίου 1998 έως 31ης Δεκεμβρίου 1998 (εφεξής "η αρχική περίοδος έρευνας").Επιπλέον, ο αιτών ισχυρίζεται ότι άρχισε να εξάγει το υπό εξέταση προϊόν στην Κοινότητα μετά το πέρας της περιόδου έρευνας και ότι δεν συνδέεται με κανέναν από τους παραγωγούς-εξαγωγείς του υπό εξέταση προϊόντος που υπόκεινται ο προαναφερθέντα μέτρα αντιντάμπινγκ.Ε. Διαδικασία(5) Οι παραγωγοί της Κοινότητας οι οποίοι είναι γνωστό ότι ενδιαφέρονται ενημερώθηκαν για την προαναφερόμενη αίτηση και είχαν τη δυνατότητα να υποβάλουν παρατηρήσεις. Η Επιτροπή δεν έλαβε καμία παρατήρηση.(6) Αφού εξέτασε τα διαθέσιμα στοιχεία, η Επιτροπή κατέληξε στο συμπέρασμα ότι υπάρχουν επαρκή αποδεικτικά στοιχεία ώστε να δικαιολογείται η έναρξη επανεξέτασης σύμφωνα με το άρθρο 11 παράγραφος 4 του βασικού κανονισμού, προκειμένου να προσδιοριστεί το ατομικό περιθώριο ντάμπινγκ του αιτούντος και, εφόσον διαπιστωθεί η ύπαρξη ντάμπινγκ, το ύψος του δασμού που θα πρέπει να επιβληθεί στις εισαγωγές του υπό εξέταση προϊόντος στην Κοινότητα.α) ΕρωτηματολόγιαΓια να συγκεντρώσει τα στοιχεία που θεωρεί απαραίτητα για την ερευνά της, η Επιτροπή θα αποστείλει ερωτηματολόγιο στον αιτούντα.β) Συγκέντρωση πληροφοριών και ακροάσειςΌλα τα ενδιαφερόμενα μέλη καλούνται να γνωστοποιήσουν εγγράφως τις απόψεις τους και να προσκομίσουν τα σχετικά αποδεικτικά στοιχεία. Επιπλέον, η Επιτροπή είναι δυνατόν να δεχθεί σε ακρόαση τα ενδιαφερόμενα μέρη, εφόσον το ζητήσουν εγγράφως και αποδείξουν ότι υπάρχουν ιδιαίτεροι λόγοι για τους οποίους επιβάλλεται να γίνουν δεκτά σε ακρόαση.ΣΤ. Κατάργηση του ισχύοντος δασμού και καταγραφή των εισαγωγών(7) Σύμφωνα με το άρθρο 11 παράγραφος 4 της βασικής απόφασης, ο ισχύων δασμός αντιντάμπινγκ πρέπει να καταργηθεί όσον αφορά τις εισαγωγές του υπό εξέταση προϊόντος που παράγονται και πωλούνται προς εξαγωγή στην Κοινότητα από τον αιτούντα. Παράλληλα, οι εν λόγω εισαγωγές πρέπει να υποβληθούν σε καταγραφή σύμφωνα με το άρθρο 14 παράγραφος 5 της εν λόγω απόφασης, προκειμένου να διασφαλισθεί ότι, σε περίπτωση που η επανεξέταση καταλήξει στη διαπίστωση της ύπαρξης πρακτικής ντάμπινγκ εκ μέρους του αιτούντος, θα είναι δυνατή η αναδρομική είσπραξη δασμών αντιντάμπινγκ από την ημερομηνία έναρξης της εν λόγω επανεξέτασης. Στην παρούσα φάση της διαδικασίας δεν είναι δυνατόν να εκτιμηθεί το ποσό των ενδεχόμενων δασμών τους οποίους θα πρέπει να καταβάλει μελλοντικά ο αιτών.Ζ. Προθεσμία(8) Για λόγους χρηστής διαχείρισης, είναι σκόπιμο να καθοριστούν προθεσμίες εντός των οποίων τα ενδιαφερόμενα μέρη:- μπορούν να αναγγελθούν στην Επιτροπή, να υποβάλουν εγγράφως τις απόψεις τους και να απαντήσουν στο ερωτηματολόγιο που αναφέρεται στην αιτιολογική σκέψη 6 στοιχείο α) της παρούσας απόφασης ή να υποβάλουν άλλες πληροφορίες που πρέπει να ληφθούν υπόψη κατά την έρευνα,- μπορούν να ζητήσουν εγγράφως να γίνουν δεκτά σε ακρόαση από την Επιτροπή.Η. Άρνηση συνεργασίας(9) Όταν ένα ενδιαφερόμενο μέρος αρνείται την πρόσβαση σε αναγκαία στοιχεία ή γενικότερα δεν τα παρέχει εντός της προβλεπόμενης προθεσμίας ή παρεμποδίζει σημαντικά την έρευνα, είναι δυνατόν να συναχθούν συμπεράσματα, είτε καταφατικά είτε αποφατικά, με βάση τα διαθέσιμα αποδεικτικά στοιχεία, σύμφωνα με το άρθρο 18 της βασικής απόφασης.(10) Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατόν να χρησιμοποιούνται τα διαθέσιμα στοιχεία,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Αρχίζει επανεξέταση της απόφασης αριθ. 283/2000/ΕΚΑΧ, σύμφωνα με το άρθρο 11 παράγραφος 4 της απόφασης αριθ. 2277/96/ΕΚΑΧ, για να καθοριστεί εάν και σε ποιο βαθμό οι εισαγωγές ρόλων θερμής έλασης που εμπίπτουν στους κωδικούς ΣΟ 7208 10 00, 7208 25 00, 7208 26 00, 7208 27 00, 7208 36 00, 7208 37 10, 7208 37 90, 7208 38 10, 7208 38 90, 7208 39 10 και 7208 39 90, καταγωγής Ινδίας, που παράγονται και πωλούνται προς εξαγωγή στην Κοινότητα από την Jindal Vijayanagar Steel Ltd (συμπληρωματικός κωδικός TARIC A270). Ινδία, πρέπει να υπαχθούν στο δασμό αντιντάμπινγκ που επεβλήθη με τη απόφαση αριθ. 283/2000/ΕΚΑΧ.Άρθρο 2Ο δασμός αντιντάμπινγκ που επεβλήθη με την απόφαση αριθ. 283/2000/ΕΚΑΧ καταργείται για τις εισαγωγές του προϊόντος που αναφέρεται στο άρθρο 1 της παρούσας απόφασης.Άρθρο 3Οι τελωνειακές αρχές καλούνται, σύμφωνα με το άρθρο 14 παράγραφος 5 της απόφασης αριθ. 2277/96/ΕΚΑΧ, να λάβουν τα κατάλληλα μέτρα προκειμένου να προβούν σε καταγραφή των εισαγωγών που αναφέρονται στο άρθρο 1 της παρούσας απόφασης.Άρθρο 4Τα ενδιαφερόμενα μέρη οφείλουν να αναγγελθούν ερχόμενοι σε επαφή με την Επιτροπή, να γνωστοποιήσουν εγγράφως τις απόψεις τους και να υποβάλουν απαντήσεις στο ερωτηματολόγιο που αναφέρεται στην αιτιολογική σκέψη 6 στοιχείο α) ανωτέρω ή οποιαδήποτε άλλη πληροφορία εντός 40 ημερών από την ημερομηνία έναρξης ισχύος της παρούσας απόφασης, εκτός αν ορίζεται διαφορετικά, ώστε να μπορέσουν να ληφθούν υπόψη οι παρατηρήσεις τους κατά την έρευνα. Τα ενδιαφερόμενα μέρη μπορούν επίσης να ζητήσουν εγγράφως, εντός της ίδιας προθεσμίας των 40 ημερών, να γίνουν δεκτά σε ακρόαση από την Επιτροπή. Η εν λόγω προθεσμία ισχύει για όλα τα ενδιαφερόμενα μέρη, συμπεριλαμβανομένων των μερών που δεν κατονομάζονται στην αίτηση και, επομένως, είναι προς το συμφέρον των μερών αυτών να έλθουν αμέσως σε επαφή με την Επιτροπή.Όλες οι παρατηρήσεις και οι αιτήσεις των ενδιαφερομένων μερών πρέπει να υποβληθούν εγγράφως (όχι σε ηλεκτρονική μορφή, εκτός αν προβλέπεται διαφορετικά), και πρέπει να αναφέρουν το όνομα, τη διεύθυνση, την ηλεκτρονική διεύθυνση, τον αριθμό τηλεφώνου και φαξ ή/και τέλεξ του ενδιαφερόμενου μέρους.Τυχόν πληροφορίες σχετικές με το θέμα και αιτήσεις ακρόασης πρέπει να αποσταλούν στην ακόλουθη διεύθυνση: Ευρωπαϊκή Επιτροπή Γενική Διεύθυνση ΕμπορίουTERV-0/13Rue de la Loi/Wetstraat 200 Β - 1049 Bruxelles/Brussel Φαξ: (32-2) 295 65 05 Τέλεξ: COMEU B 21877.Άρθρο 5Η παρούσα απόφαση αρχίζει να ισχύει την επομένη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.Βρυξέλλες, 28 Αυγούστου 2001.Για την ΕπιτροπήPascal LamyΜέλος της Επιτροπής(1) ΕΕ L 308 της 29.11.1996, σ. 11.(2) ΕΕ L 63 της 3.3.2001, σ. 14.(3) ΕΕ L 31 της 5.2.2000, σ. 15.(4) ΕΕ L 182 της 5.7.2001, σ. 27.


title: 2012/533/ΕΕ: Απόφαση του Συμβουλίου, της 24ης Σεπτεμβρίου 2012 , για τη θέση που πρέπει να υιοθετήσει η Ευρωπαϊκή Ένωση στο πλαίσιο της μεικτής επιτροπής η οποία έχει συσταθεί με το άρθρο 11 της συμφωνίας μεταξύ της Ευρωπαϊκής Ένωσης και της Γεωργίας, σχετικά με την προστασία των γεωγραφικών ενδείξεων των γεωργικών προϊόντων και των τροφίμων, όσον αφορά την έγκριση του εσωτερικού κανονισμού της μεικτής επιτροπής

text:
               2.10.2012

               EL

               Επίσημη Εφημερίδα της Ευρωπαϊκής Ένωσης

               L 266/34

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   για τη θέση που πρέπει να υιοθετήσει η Ευρωπαϊκή Ένωση στο πλαίσιο της μεικτής επιτροπής η οποία έχει συσταθεί με το άρθρο 11 της συμφωνίας μεταξύ της Ευρωπαϊκής Ένωσης και της Γεωργίας, σχετικά με την προστασία των γεωγραφικών ενδείξεων των γεωργικών προϊόντων και των τροφίμων, όσον αφορά την έγκριση του εσωτερικού κανονισμού της μεικτής επιτροπής
   (2012/533/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία μεταξύ της Ευρωπαϊκής Ένωσης και της Γεωργίας σχετικά με την προστασία των γεωγραφικών ενδείξεων των γεωργικών προϊόντων και των τροφίμων (1) («η συμφωνία») τέθηκε σε ισχύ την 1η Απριλίου 2012.

               (2)

               Το άρθρο 11 της συμφωνίας προβλέπει τη σύσταση μεικτής επιτροπής, η οποία, μεταξύ άλλων, θα εξασφαλίζει την ορθή λειτουργία της συμφωνίας.

               (3)

               Σύμφωνα με το άρθρο 11 παράγραφος 2 της συμφωνίας, η μεικτή επιτροπή καταρτίζει τον δικό της εσωτερικό κανονισμό.

               (4)

               Η θέση της Ένωσης στο πλαίσιο της μεικτής επιτροπής όσον αφορά την έγκριση του εσωτερικού κανονισμού της εν λόγω μεικτής επιτροπής θα πρέπει να βασισθεί στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να υιοθετήσει η Ευρωπαϊκή Ένωση στο πλαίσιο της μεικτής επιτροπής που έχει συσταθεί με το άρθρο 11 της συμφωνίας μεταξύ της Ευρωπαϊκής Ένωσης και της Γεωργίας σχετικά με την προστασία των γεωγραφικών ενδείξεων των γεωργικών προϊόντων και των τροφίμων, όσον αφορά την έγκριση του εσωτερικού κανονισμού της εν λόγω μεικτής επιτροπής, βασίζεται στο σχέδιο απόφασης της μεικτής επιτροπής το οποίο επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 24 Σεπτεμβρίου 2012.

            Για το Συμβούλιο

            Ο Πρόεδρος

         Σ. ΑΛΕΤΡΑΡΗΣ

      (1)  ΕΕ L 93 της 30.3.2012, σ. 3.

      ΣΧΕΔΙΟ
      ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ
      της…
      για την έγκριση του εσωτερικού κανονισμού της
      Η ΜΕΙΚΤΗ ΕΠΙΤΡΟΠΗ,
      Έχοντας υπόψη τη συμφωνία μεταξύ της Ευρωπαϊκής Ένωσης και της Γεωργίας σχετικά με την προστασία των γεωγραφικών ενδείξεων των γεωργικών προϊόντων και των τροφίμων, και ιδίως το άρθρο 11,
      Εκτιμώντας ότι η εν λόγω συμφωνία τέθηκε σε ισχύ την 1η Απριλίου 2012,
      ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Επικεφαλής αντιπροσωπείας
      1.   Η Ευρωπαϊκή Ένωση και η Γεωργία («τα μέρη») διορίζουν από έναν επικεφαλής αντιπροσωπείας, που αποτελεί το πρόσωπο επικοινωνίας για κάθε θέμα συναφές με την επιτροπή.
      2.   Κάθε επικεφαλής αντιπροσωπείας δύναται να αναθέτει περαιτέρω, πλήρως ή εν μέρει, τα καθήκοντα του επικεφαλής αντιπροσωπείας σε διορισμένο αναπληρωτή, και στην περίπτωση αυτή κάθε αναφορά στον επικεφαλής αντιπροσωπείας θα παραπέμπει επίσης στον διορισμένο αναπληρωτή.
      Άρθρο 2
      Πρόεδρος
      1.   Την προεδρία της επιτροπής ασκεί εναλλάξ, και επί ένα ημερολογιακό έτος, ο επικεφαλής αντιπροσωπείας εκάστου των μερών.
      2.   Ο πρόεδρος ευθύνεται για τη γραμματειακή υποστήριξη της επιτροπής.
      Άρθρο 3
      Συνεδριάσεις
      1.   Ο πρόεδρος ορίζει την ημερομηνία και τον τόπο, ή, εφόσον πρόκειται για διασκέψεις με ηλεκτρονικά μέσα, τις τεχνικές λεπτομέρειες των συνεδριάσεων, σε συμφωνία με τον άλλον επικεφαλής αντιπροσωπείας. Ο πρόεδρος και ο άλλος επικεφαλής αντιπροσωπείας φροντίζουν ώστε, συμφωνώντας για τον τόπο και τον χρόνο της συνεδρίασης, να τηρείται ο όρος πραγματοποίησης των συνεδριάσεων εντός διαστημάτων 90 ημερών.
      2.   Εκτός αντιθέτου κοινής συμφωνίας, οι συνεδριάσεις της επιτροπής δεν είναι δημόσιες.
      Άρθρο 4
      Αλληλογραφία
      1.   Κάθε αλληλογραφία απευθυνόμενη προς ή υπόψη της επιτροπής αποστέλλεται στον πρόεδρο της επιτροπής. Ο πρόεδρος αποστέλλει αντίγραφο κάθε συναφούς με την επιτροπή αλληλογραφίας στον άλλον επικεφαλής αντιπροσωπείας, στον επικεφαλής της γεωργιανής αποστολής στις Βρυξέλλες και στον επικεφαλής της αντιπροσωπείας της ΕΕ στην Τιφλίδα.
      2.   Η αλληλογραφία μεταξύ του προέδρου και του άλλου επικεφαλής αντιπροσωπείας μπορεί να είναι σε οποιαδήποτε γραπτή μορφή, συμπεριλαμβανομένου του ηλεκτρονικού ταχυδρομείου.
      Άρθρο 5
      Ημερήσια διάταξη των συνεδριάσεων
      1.   Πριν από κάθε συνεδρίαση, ο πρόεδρος συντάσσει το σχέδιο ημερήσιας διάταξης. Το σχέδιο ημερήσιας διάταξης αποστέλλεται στον άλλον επικεφαλής αντιπροσωπείας, το αργότερο είκοσι εργάσιμες ημέρες πριν από την ημερομηνία έναρξης της συνεδρίασης. Το σχέδιο ημερήσιας διάταξης που διανέμει ο πρόεδρος περιλαμβάνει όλα τα υπαγόμενα στο άρθρο 11 παράγραφος 3 της συμφωνίας θέματα, τα οποία επιλέγει ο πρόεδρος.
      2.   Οι επικεφαλής αντιπροσωπείας δύνανται να υποβάλουν περαιτέρω θέματα, καλυπτόμενα από το άρθρο 11 παράγραφος 3, δέκα τουλάχιστον εργάσιμες ημέρες πριν από την έναρξη της συνεδρίασης, τα οποία ο πρόεδρος πρέπει να συμπεριλάβει στο σχέδιο ημερήσιας διάταξης.
      3.   Τελικό σχέδιο ημερήσιας διάταξης αποστέλλεται από τον πρόεδρο στον άλλον επικεφαλής αντιπροσωπείας πέντε τουλάχιστον εργάσιμες ημέρες πριν από την έναρξη της συνεδρίασης.
      4.   Η ημερήσια διάταξη εγκρίνεται κατόπιν συμφωνίας του προέδρου και του άλλου επικεφαλής αντιπροσωπείας κατά την έναρξη κάθε συνεδρίασης. Είναι δυνατή η εγγραφή θεμάτων άλλων, πέραν αυτών που περιλαμβάνει το σχέδιο ημερήσιας διάταξης, εφόσον ο πρόεδρος και ο άλλος επικεφαλής αντιπροσωπείας συμφωνούν προς τούτο.
      Άρθρο 6
      Έγκριση πράξεων
      1.   Οι αποφάσεις της επιτροπής, κατά την έννοια του άρθρου 11 παράγραφος 2 της συμφωνίας, απευθύνονται στα μέρη και φέρουν τις υπογραφές του προέδρου και του άλλου επικεφαλής αντιπροσωπείας.
      2.   Καθένα από τα μέρη μπορεί να αποφασίσει να δημοσιεύσει οιαδήποτε απόφαση που έχει εγκριθεί από την επιτροπή.
      Άρθρο 7
      Γραπτή διαδικασία
      1.   Οι αποφάσεις της επιτροπής δύνανται να εγκρίνονται με γραπτή διαδικασία εφόσον ο πρόεδρος και ο άλλος επικεφαλής αντιπροσωπείας συμφωνούν επ’ αυτού.
      2.   Ο επικεφαλής αντιπροσωπείας που προτείνει να ακολουθηθεί η γραπτή διαδικασία υποβάλλει το σχέδιο απόφασης στον άλλο επικεφαλής αντιπροσωπείας. Ο άλλος επικεφαλής αντιπροσωπείας απαντά, αναφέροντας κατά πόσον αποδέχεται ή όχι το σχέδιο, εάν προτείνει τροποποιήσεις ή εάν ζητεί περαιτέρω χρόνο σκέψης. Εάν το σχέδιο εγκριθεί, οριστικοποιείται σύμφωνα με το άρθρο 6 παράγραφος 1.
      Άρθρο 8
      Πρακτικά
      1.   Ο πρόεδρος συντάσσει το σχέδιο πρακτικών κάθε συνεδρίασης και το υποβάλλει στον άλλον επικεφαλής αντιπροσωπείας εντός είκοσι εργάσιμων ημερών από τη συνεδρίαση. Στο σχέδιο πρακτικών αναφέρονται οι διατυπωθείσες συστάσεις και είναι δυνατόν επίσης να σημειώνονται οποιαδήποτε άλλα εγκριθέντα συμπεράσματα. Ο άλλος επικεφαλής αντιπροσωπείας δηλώνει τη συμφωνία του με το σχέδιο ή υποβάλλει προτάσεις τροποποιήσεων. Όταν σημειωθεί συμφωνία επί του σχεδίου πρακτικών, υπογράφονται δύο πρωτότυπα από τον πρόεδρο και από τον άλλο επικεφαλής αντιπροσωπείας. Ο πρόεδρος και ο άλλος επικεφαλής αντιπροσωπείας λαμβάνουν, έκαστος, ένα πρωτότυπο.
      2.   Στην περίπτωση που δεν σημειωθεί συμφωνία επί των πρακτικών πριν από τη σύγκληση της επόμενης συνεδρίασης, στα πρακτικά καταχωρείται το σχέδιο που συνέταξε ο πρόεδρος, στο οποίο προσαρτώνται οι προταθείσες τροποποιήσεις που υπέβαλε ο άλλος επικεφαλής αντιπροσωπείας.
      Άρθρο 9
      Δαπάνες
      Καθένα από τα μέρη βαρύνεται με τις δαπάνες που συνεπάγεται η συμμετοχή του στις συνεδριάσεις της επιτροπής.
      Άρθρο 10
      Εμπιστευτικότητα
      Οι εργασίες της επιτροπής είναι εμπιστευτικές.


title: Απόφαση (ΕΕ) 2016/1197 του Συμβουλίου, της 26ης Οκτωβρίου 2015, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της Δημοκρατίας του Κιριμπάτι σχετικά με την απαλλαγή από την υποχρέωση θεώρησης για βραχεία διαμονή

text:
               23.7.2016

               EL

               Επίσημη Εφημερίδα της Ευρωπαϊκής Ένωσης

               L 198/1

         ΑΠΌΦΑΣΗ (ΕΕ) 2016/1197 ΤΟΥ ΣΥΜΒΟΥΛΊΟΥ
   της 26ης Οκτωβρίου 2015
   για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της Δημοκρατίας του Κιριμπάτι σχετικά με την απαλλαγή από την υποχρέωση θεώρησης για βραχεία διαμονή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 509/2014 του Ευρωπαϊκού Κοινοβουλίου και του Συμβουλίου (1) μετέφερε την αναφορά στη Δημοκρατία του Κιριμπάτι από το παράρτημα I στο παράρτημα II του κανονισμού (ΕΚ) αριθ. 539/2001 του Συμβουλίου (2).

               (2)

               Η εν λόγω αναφορά στη Δημοκρατία του Κιριμπάτι συνοδεύεται από υποσημείωση στην οποία επισημαίνεται ότι η απαλλαγή από την απαίτηση θεώρησης εφαρμόζεται από την ημερομηνία έναρξης ισχύος συμφωνίας περί απαλλαγής από τη θεώρηση, που θα συναφθεί με την Ευρωπαϊκή Ένωση.

               (3)

               Στις 9 Οκτωβρίου 2014 το Συμβούλιο εξέδωσε απόφαση εξουσιοδοτώντας την Επιτροπή να ξεκινήσει διαπραγματεύσεις για τη σύναψη συμφωνίας μεταξύ της Ευρωπαϊκής Ένωσης και της Δημοκρατίας του Κιριμπάτι σχετικά με την απαλλαγή από την υποχρέωση θεώρησης για βραχεία διαμονή («η συμφωνία»).

               (4)

               Οι διαπραγματεύσεις για τη συμφωνία άρχισαν στις 17 Δεκεμβρίου 2014 και περατώθηκαν επιτυχώς με τη μονογραφή της διά της ανταλλαγής επιστολών στις 6 Μαΐου 2015 από τη Δημοκρατία του Κιριμπάτι και στις 10 Ιουνίου 2015 από την Ένωση.

               (5)

               Η συμφωνία θα πρέπει να υπογραφεί και οι επισυναπτόμενες στη συμφωνία δηλώσεις να εγκριθούν εξ ονόματος της Ένωσης. Η συμφωνία θα πρέπει να εφαρμοστεί προσωρινά από την επομένη της υπογραφής της, μέχρι να ολοκληρωθούν οι διαδικασίες για την επίσημη σύναψή της.

               (6)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου (3). Συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (7)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου (4). Συνεπώς, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εξ ονόματος της Ένωσης υπογραφή της συμφωνίας μεταξύ της Ευρωπαϊκής Ένωσης και της Δημοκρατίας του Κιριμπάτι σχετικά με την απαλλαγή από την υποχρέωση θεώρησης για βραχεία διαμονή («η συμφωνία») εγκρίνεται, με την επιφύλαξη της σύναψης της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Οι δηλώσεις που επισυνάπτονται στην παρούσα απόφαση εγκρίνονται εξ ονόματος της Ένωσης.
   Άρθρο 3
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία εξ ονόματος της Ένωσης.
   Άρθρο 4
   Η συμφωνία εφαρμόζεται προσωρινά από την επομένη της υπογραφής της (5), μέχρι να ολοκληρωθούν οι διαδικασίες σύναψής της.
   Άρθρο 5
   Η παρούσα απόφαση τίθεται σε ισχύ την ημέρα της έκδοσής της.

      Λουξεμβούργο, 26 Οκτωβρίου 2015.

            Για το Συμβούλιο

            Η Πρόεδρος

         C. DIESCHBOURG

      (1)  Κανονισμός (ΕΕ) αριθ. 509/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την τροποποίηση του κανονισμού (ΕΚ) αριθ. 539/2001 του Συμβουλίου περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (ΕΕ L 149 της 20.5.2014, σ. 67).

      (2)  Κανονισμός (ΕΚ) αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (ΕΕ L 81 της 21.3.2001, σ. 1).

      (3)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

      (4)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (5)  Η ημερομηνία της υπογραφής της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

32001D1122(01)

Απόφαση του Συμβουλίου της 8ης Νοεμβρίου 2001 για το διορισμό των τακτικών και των αναπληρωματικών μελών του Διοικητικού Συμβουλίου του Ευρωπαϊκού Ιδρύματος για τη βελτίωση των συνθηκών ζωής και εργασίας

Επίσημη Εφημερίδα αριθ. C 327 της 22/11/2001 σ. 0001 - 0003

Απόφαση του Συμβουλίουτης 8ης Νοεμβρίου 2001για το διορισμό των τακτικών και των αναπληρωματικών μελών του Διοικητικού Συμβουλίου του Ευρωπαϊκού Ιδρύματος για τη βελτίωση των συνθηκών ζωής και εργασίας(2001/C 327/01)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί δημιουργίας Ευρωπαϊκού Ιδρύματος για τη βελτίωση των συνθηκών ζωής και εργασίας(1), όπως τροποποιήθηκε τελευταία από τον κανονισμό (ΕΟΚ) αριθ. 1947/93(2), και ιδίως το άρθρο 6,τους καταλόγους των υποψηφιοτήτων που υπέβαλαν οι κυβερνήσεις των κρατών μελών, όσον αφορά τους αντιπροσώπους των κυβερνήσεων, και η Επιτροπή, όσον αφορά τους αντιπροσώπους των οργανώσεων των εργαζομένων και των εργοδοτών,Εκτιμώντας τα ακόλουθα:(1) Με την απόφαση του της 19ης Οκτωβρίου 1998(3) το Συμβούλιο διόρισε τα τακτικά και τα αναπληρωματικά μέλη του Διοικητικού Συμβουλίου του Ευρωπαϊκού Ιδρύματος για τη βελτίωση των συνθηκών ζωής και εργασίας, για την περίοδο από τις 19 Οκτωβρίου 1998 έως τις 18 Οκτωβρίου 2001.(2) Πρέπει να διορισθούν, για μία περίοδο τριών ετών, τα τακτικά και τα αναπληρωματικά μέλη που θα αντιπροσωπεύουν τις κυβερνήσεις των κρατών μελών και τις οργανώσεις των εργαζομένων και των εργοδοτών.(3) Η Επιτροπή είναι αρμόδια για το διορισμό των αντιπροσώπων της στο Διοικητικό Συμβούλιο,ΑΠΟΦΑΣΙΖΕΙ:Άρθρο 1Διορίζονται τακτικά και αναπληρωματικά μέλη του Διοικητικού Συμβουλίου του Ευρωπαϊκού Ιδρύματος για τη βελτίωση των συνθηκών ζωής και εργασίας, για την περίοδο από τις 19 Οκτωβρίου 2001 έως τις 18 Οκτωβρίου 2004:Ι. ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ>ΘΕΣΗ ΠΙΝΑΚΑ>ΙΙ. ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΑΖΟΜΕΝΩΝ>ΘΕΣΗ ΠΙΝΑΚΑ>ΙΙΙ. ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΟΔΟΤΩΝ>ΘΕΣΗ ΠΙΝΑΚΑ>Άρθρο 2Το Συμβούλιο θα διορίσει αργότερα τα μέλη που δεν έχουν ακόμη ορισθεί από την Ιρλανδία.Άρθρο 3Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.Βρυξέλλες, 8 Νοεμβρίου 2001.Για το ΣυμβούλιοΟ ΠρόεδροςE. Boutmans(1) ΕΕ L 139 της 30.5.1975, σ. 1.(2) ΕΕ L 181 της 23.7.1993, σ. 13.(3) ΕΕ C 336 της 4.11.1998, σ. 1.


title: Απόφαση (EE) 2016/357 του Συμβουλίου, της 15ης Ιανουαρίου 2016, για τη θέση που πρέπει να ληφθεί εξ ονόματος της Ευρωπαϊκής Ένωσης στο συμβούλιο σταθεροποίησης και σύνδεσης ΕΕ — πρώην Γιουγκοσλαβικής Δημοκρατίας της Μακεδονίας όσον αφορά τη συμμετοχή της πρώην Γιουγκοσλαβικής Δημοκρατίας της Μακεδονίας υπό την ιδιότητα παρατηρητή στις εργασίες του Οργανισμού Θεμελιωδών Δικαιωμάτων της Ευρωπαϊκής Ένωσης και τις αντίστοιχες λεπτομέρειες, εντός του πλαισίου που καθορίζουν τα άρθρα 4 και 5 του κανονισμού (ΕΚ) αριθ. 168/2007, συμπεριλαμβανομένων διατάξεων σχετικά με τη συμμετοχή στις πρωτοβουλίες που αναλαμβάνει ο Οργανισμός, τη χρηματοδοτική συνεισφορά και το προσωπικό

text:
               12.3.2016

               EL

               Επίσημη Εφημερίδα της Ευρωπαϊκής Ένωσης

               L 67/31

         ΑΠΌΦΑΣΗ (EE) 2016/357 ΤΟΥ ΣΥΜΒΟΥΛΊΟΥ
   της 15ης Ιανουαρίου 2016
   για τη θέση που πρέπει να ληφθεί εξ ονόματος της Ευρωπαϊκής Ένωσης στο συμβούλιο σταθεροποίησης και σύνδεσης ΕΕ — πρώην Γιουγκοσλαβικής Δημοκρατίας της Μακεδονίας όσον αφορά τη συμμετοχή της πρώην Γιουγκοσλαβικής Δημοκρατίας της Μακεδονίας υπό την ιδιότητα παρατηρητή στις εργασίες του Οργανισμού Θεμελιωδών Δικαιωμάτων της Ευρωπαϊκής Ένωσης και τις αντίστοιχες λεπτομέρειες, εντός του πλαισίου που καθορίζουν τα άρθρα 4 και 5 του κανονισμού (ΕΚ) αριθ. 168/2007, συμπεριλαμβανομένων διατάξεων σχετικά με τη συμμετοχή στις πρωτοβουλίες που αναλαμβάνει ο Οργανισμός, τη χρηματοδοτική συνεισφορά και το προσωπικό
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 352 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα εξής:

               (1)

               Στο Ευρωπαϊκό Συμβούλιο του Λουξεμβούργου τον Δεκέμβριο 1997 αποφασίστηκε η συμμετοχή στους οργανισμούς της Ένωσης ως τρόπος ενίσχυσης της προενταξιακής στρατηγικής. Τα συμπεράσματα του εν λόγω Ευρωπαϊκού Συμβουλίου ορίζουν ότι «τα υποψήφια κράτη θα μπορούν να συμμετέχουν σε οργανισμούς της Ένωσης, κατόπιν αποφάσεως που θα λαμβάνεται για κάθε περίπτωση ξεχωριστά».

               (2)

               Ο κανονισμός (ΕΚ) αριθ. 168/2007 του Συμβουλίου (1) προβλέπει ότι ο Οργανισμός Θεμελιωδών Δικαιωμάτων της Ευρωπαϊκής Ένωσης (ο «Οργανισμός») είναι ανοικτός στη συμμετοχή υποψήφιων χωρών εντός του πλαισίου που καθορίζεται στα άρθρα 4 και 5.

               (3)

               Η πρώην Γιουγκοσλαβική Δημοκρατία της Μακεδονίας συμμερίζεται τους σκοπούς και τους στόχους του Οργανισμού και αποδέχεται το πεδίο εφαρμογής και την περιγραφή των καθηκόντων του Οργανισμού, όπως αυτά προβλέπονται στον κανονισμό (ΕΚ) αριθ. 168/2007.

               (4)

               Απώτατος στόχος της πρώην Γιουγκοσλαβικής Δημοκρατίας της Μακεδονίας είναι να γίνει μέλος της Ένωσης, και η συμμετοχή της στον Οργανισμό θα βοηθήσει στην επίτευξη αυτού του στόχου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Η θέση που πρέπει να λάβει η Ευρωπαϊκή Ένωση στο συμβούλιο σταθεροποίησης και σύνδεσης ΕΕ — πρώην Γιουγκοσλαβικής Δημοκρατίας της Μακεδονίας σχετικά με τη συμμετοχή της πρώην Γιουγκοσλαβικής Δημοκρατίας της Μακεδονίας υπό την ιδιότητα παρατηρητή στις εργασίες του Οργανισμού Θεμελιωδών Δικαιωμάτων της Ευρωπαϊκής Ένωσης και τις αντίστοιχες λεπτομέρειες βασίζεται στο σχέδιο απόφασης του συμβουλίου σταθεροποίησης και σύνδεσης ΕΕ — πρώην Γιουγκοσλαβικής Δημοκρατίας της Μακεδονίας που επισυνάπτεται στην παρούσα απόφαση.

      Βρυξέλλες, 15 Ιανουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM

      (1)  Κανονισμός (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (ΕΕ L 53 της 22.2.2007, σ. 1).

      ΣΧΕΔΙΟ
      ΑΠΟΦΑΣΗ αριθ. …/2016 ΤΟΥ ΣΥΜΒΟΥΛΙΟΥ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ — ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ
      της …
      για τη συμμετοχή της πρώην Γιουγκοσλαβικής Δημοκρατίας της Μακεδονίας υπό την ιδιότητα παρατηρητή στις εργασίες του Οργανισμού Θεμελιωδών Δικαιωμάτων της Ευρωπαϊκής Ένωσης και τις αντίστοιχες λεπτομέρειες, εντός του πλαισίου που καθορίζουν τα άρθρα 4 και 5 του κανονισμού (ΕΚ) αριθ. 168/2007 του Συμβουλίου, συμπεριλαμβανομένων διατάξεων σχετικά με τη συμμετοχή στις πρωτοβουλίες που αναλαμβάνει ο Οργανισμός, τη χρηματοδοτική συνεισφορά και το προσωπικό
      ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ — ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ,
      Έχοντας υπόψη τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της πρώην Γιουγκοσλαβικής Δημοκρατίας της Μακεδονίας, αφετέρου (1),
      Έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (2), και ιδίως το άρθρο 28 παράγραφος 2,
      Εκτιμώντας τα ακόλουθα:

                  (1)

                  Στο Ευρωπαϊκό Συμβούλιο του Λουξεμβούργου τον Δεκέμβριο 1997 αποφασίστηκε η συμμετοχή στους οργανισμούς της Ένωσης ως τρόπος ενίσχυσης της προενταξιακής στρατηγικής. Τα συμπεράσματα του εν λόγω Ευρωπαϊκού Συμβουλίου ορίζουν ότι «τα υποψήφια κράτη θα μπορούν να συμμετέχουν σε οργανισμούς της Ένωσης, κατόπιν αποφάσεως που θα λαμβάνεται για κάθε περίπτωση ξεχωριστά».

                  (2)

                  Η πρώην Γιουγκοσλαβική Δημοκρατία της Μακεδονίας συμμερίζεται τους σκοπούς και τους στόχους του Οργανισμού των Θεμελιωδών Δικαιωμάτων της Ευρωπαϊκής Ένωσης («ο Οργανισμός») και αποδέχεται το πεδίο εφαρμογής και την περιγραφή των καθηκόντων του Οργανισμού, όπως αυτά προβλέπονται στον κανονισμό (ΕΚ) αριθ. 168/2007.

                  (3)

                  Είναι σκόπιμο να επιτραπεί η συμμετοχή της πρώην Γιουγκοσλαβικής Δημοκρατίας της Μακεδονίας με την ιδιότητα του παρατηρητή στις εργασίες του Οργανισμού και να καθοριστούν οι λεπτομέρειες αυτής της συμμετοχής, συμπεριλαμβανομένων και διατάξεων σχετικών με τη συμμετοχή σε πρωτοβουλίες που αναλαμβάνει ο Οργανισμός, τη χρηματοδοτική συνεισφορά και το προσωπικό.

                  (4)

                  Επίσης, θα πρέπει να χορηγηθεί στον Οργανισμό η δυνατότητα να ασχολείται με ζητήματα θεμελιωδών δικαιωμάτων, στο πλαίσιο του άρθρου 3 παράγραφος 1 του κανονισμού (ΕΚ) αριθ. 168/2007, στην πρώην Γιουγκοσλαβική Δημοκρατία της Μακεδονίας στον βαθμό που απαιτείται για τη σταδιακή ευθυγράμμισή της προς τη νομοθεσία της Ένωσης.

                  (5)

                  Σύμφωνα με το άρθρο 12 παράγραφος 2 στοιχείο α) του καθεστώτος που εφαρμόζεται στους λοιπούς υπαλλήλους των Ευρωπαϊκών Κοινοτήτων, το οποίο προβλέπεται στον κανονισμό (ΕΟΚ, Ευρατόμ, ΕΚΑΧ) αριθ. 259/68, ο διευθυντής του Οργανισμού μπορεί να επιτρέψει την πρόσληψη υπηκόων της πρώην Γιουγκοσλαβικής Δημοκρατίας της Μακεδονίας που απολαύουν των πολιτικών τους δικαιωμάτων,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η πρώην Γιουγκοσλαβική Δημοκρατία της Μακεδονίας, ως υποψήφια προς ένταξη χώρα, συμμετέχει υπό την ιδιότητα του παρατηρητή στον Οργανισμό Θεμελιωδών Δικαιωμάτων της Ευρωπαϊκής Ένωσης, όπως αυτός ιδρύθηκε με τον κανονισμό (ΕΚ) αριθ. 168/2007.
      Άρθρο 2
      1.   Ο Οργανισμός μπορεί να ασχολείται με ζητήματα θεμελιωδών δικαιωμάτων, στο πλαίσιο του άρθρου 3 παράγραφος 1 του κανονισμού (ΕΚ) αριθ. 168/2007, στην πρώην Γιουγκοσλαβική Δημοκρατία της Μακεδονίας στον βαθμό που απαιτείται για τη σταδιακή ευθυγράμμισή της προς τη νομοθεσία της Ένωσης.
      2.   Προς τούτο, ο Οργανισμός θα μπορεί να εκτελεί στην πρώην Γιουγκοσλαβική Δημοκρατία της Μακεδονίας τα καθήκοντα που ορίζονται στα άρθρα 4 και 5 του κανονισμού (ΕΚ) αριθ. 168/2007.
      Άρθρο 3
      H χρηματοδοτική συνεισφορά της πρώην Γιουγκοσλαβικής Δημοκρατίας της Μακεδονίας στις δραστηριότητες του Οργανισμού που αναφέρονται στο άρθρο 4 του κανονισμού (ΕΚ) αριθ. 168/2007 διέπεται από το παράρτημα της παρούσας απόφασης.
      Άρθρο 4
      1.   Η πρώην Γιουγκοσλαβική Δημοκρατία της Μακεδονίας διορίζει πρόσωπα τα οποία πληρούν τα κριτήρια που ορίζονται στο άρθρο 12 παράγραφος 1 του κανονισμού (ΕΚ) αριθ. 168/2007 ως παρατηρητή και αναπληρωτή παρατηρητή. Τα πρόσωπα αυτά συμμετέχουν στις εργασίες του διοικητικού συμβουλίου επί ίσοις όροις με τα μέλη και τα αναπληρωματικά μέλη που διορίζονται από τα κράτη μέλη, δεν έχουν όμως δικαίωμα ψήφου.
      2.   Η πρώην Γιουγκοσλαβική Δημοκρατία της Μακεδονίας διορίζει έναν δημόσιο υπάλληλο ως εθνικό αξιωματικό σύνδεσμο σύμφωνα με τις διατάξεις του άρθρου 8 παράγραφος 1 του κανονισμού (ΕΚ) αριθ. 168/2007.
      3.   Εντός τεσσάρων μηνών από την έναρξη ισχύος της παρούσας απόφασης η πρώην Γιουγκοσλαβική Δημοκρατία της Μακεδονίας διαβιβάζει στην Ευρωπαϊκή Επιτροπή τα ονόματα, τα προσόντα και τα στοιχεία επικοινωνίας των προσώπων που αναφέρονται στις παραγράφους 1 και 2.
      Άρθρο 5
      Τα δεδομένα που παρέχονται ή ανακοινώνονται από τον Οργανισμό μπορούν να δημοσιευθούν και να τεθούν στη διάθεση του κοινού, με την επιφύλαξη ότι οι εμπιστευτικές πληροφορίες τυγχάνουν στην πρώην Γιουγκοσλαβική Δημοκρατία της Μακεδονίας του ιδίου βαθμού προστασίας που τυγχάνουν και στην Ένωση.
      Άρθρο 6
      Ο Οργανισμός απολαύει στην πρώην Γιουγκοσλαβική Δημοκρατία της Μακεδονίας της ίδιας νομικής ικανότητας της οποίας απολαύουν οι νομικές οντότητες σύμφωνα με το δίκαιο της πρώην Γιουγκοσλαβικής Δημοκρατίας της Μακεδονίας.
      Άρθρο 7
      Για να μπορεί ο Οργανισμός και το προσωπικό του να εκτελούν τα καθήκοντά τους, η πρώην Γιουγκοσλαβική Δημοκρατία της Μακεδονίας χορηγεί τα ίδια προνόμια και ασυλίες με αυτά που ορίζονται στα άρθρα 1 έως 4, τα άρθρα 5 και 6, τα άρθρα 10 έως 13 και τα άρθρα 15, 17 και 18 του πρωτοκόλλου αριθ. 7 περί προνομίων και ασυλιών της Ευρωπαϊκής Ένωσης, που προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης.
      Άρθρο 8
      Τα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της παρούσας απόφασης και τα κοινοποιούν στο συμβούλιο σταθεροποίησης και σύνδεσης.
      Άρθρο 9
      Η παρούσα απόφαση αρχίζει να ισχύει την πρώτη ημέρα του δεύτερου μήνα μετά την ημερομηνία της έκδοσής της.

         …,

               Για το συμβούλιο σταθεροποίησης και σύνδεσης

               Ο Πρόεδρος

         (1)  ΕΕ L 84 της 20.3.2004, σ. 13.

         (2)  ΕΕ L 53 της 22.2.2007, σ. 1.

         ΠΑΡΑΡΤΗΜΑ

            ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ ΣΤΟΝ ΟΡΓΑΝΙΣΜΟ ΘΕΜΕΛΙΩΔΩΝ ΔΙΚΑΙΩΜΑΤΩΝ ΤΗΣ ΕΥΡΩΠΑΪΚΗΣ ΕΝΩΣΗΣ

                     1.

                     Η χρηματοδοτική συνεισφορά που πρέπει να καταβληθεί από την πρώην Γιουγκοσλαβική Δημοκρατία της Μακεδονίας στον γενικό προϋπολογισμό της Ευρωπαϊκής Ένωσης για τη συμμετοχή της στον Οργανισμό Θεμελιωδών Δικαιωμάτων της Ευρωπαϊκής Ένωσης («ο Οργανισμός»), όπως θεσπίζεται στο σημείο 2, αντιπροσωπεύει το πλήρες κόστος της συμμετοχής της.

                     2.

                     Η χρηματοδοτική συνεισφορά που πρέπει να καταβληθεί από την πρώην Γιουγκοσλαβική Δημοκρατία της Μακεδονίας στον γενικό προϋπολογισμό της Ευρωπαϊκής Ένωσης είναι η ακόλουθη:

                                 Έτος 1:

                                 165 000 EUR

                                 Έτος 2:

                                 170 000 EUR

                                 Έτος 3:

                                 175 000 EUR

                     3.

                     Η ενδεχόμενη παροχή χρηματοδοτικής στήριξης στο πλαίσιο προγραμμάτων συνδρομής της Ένωσης θα αποφασισθεί χωριστά με βάση το σχετικό πρόγραμμα της Ένωσης.

                     4.

                     Η διαχείριση της συνεισφοράς της πρώην Γιουγκοσλαβικής Δημοκρατίας της Μακεδονίας θα γίνεται σύμφωνα με τον δημοσιονομικό κανονισμό (1) που εφαρμόζεται στον γενικό προϋπολογισμό της Ευρωπαϊκής Ένωσης.

                     5.

                     Τα έξοδα ταξιδίου και διαμονής στα οποία υποβάλλονται οι αντιπρόσωποι και εμπειρογνώμονες της πρώην Γιουγκοσλαβικής Δημοκρατίας της Μακεδονίας σε σχέση με τη συμμετοχή τους στον Οργανισμό ή σε συνεδριάσεις στο πλαίσιο της υλοποίησης του προγράμματος εργασιών του Οργανισμού επιστρέφονται από τον Οργανισμό υπό τους ίδιους όρους και σύμφωνα με τις διαδικασίες που ισχύουν επί του παρόντος για τα κράτη μέλη της Ένωσης.

                     6.

                     Μετά την έναρξη ισχύος της παρούσας απόφασης και στην αρχή κάθε επομένου έτους η Επιτροπή θα απευθύνει στην πρώην Γιουγκοσλαβική Δημοκρατία της Μακεδονίας πρόσκληση για την καταβολή ποσού αντίστοιχου προς τη συνεισφορά της στον Οργανισμό δυνάμει της παρούσας απόφασης. Για το πρώτο ημερολογιακό έτος της συμμετοχής της η πρώην Γιουγκοσλαβική Δημοκρατία της Μακεδονίας θα καταβάλει κατ' αναλογία συνεισφορά η οποία θα υπολογισθεί από την ημερομηνία έναρξης της συμμετοχής της έως το τέλος του έτους. Για τα επόμενα έτη η συνεισφορά θα είναι η προβλεπόμενη από την παρούσα απόφαση.

                     7.

                     Η συνεισφορά αυτή εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.

                     8.

                     Η πρώην Γιουγκοσλαβική Δημοκρατία της Μακεδονίας θα καταβάλει τη συνεισφορά της σύμφωνα με την πρόσκληση καταβολής για το τμήμα που της αναλογεί το αργότερο εντός 30 ημερών μετά την αποστολή της πρόσκλησης από την Επιτροπή.

                     9.

                     Οποιαδήποτε καθυστέρηση στην καταβολή της συνεισφοράς οδηγεί σε πληρωμή τόκων από την πρώην Γιουγκοσλαβική Δημοκρατία της Μακεδονίας για το οφειλόμενο ποσό από την ημερομηνία λήξης της προθεσμίας πληρωμής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, την ημερομηνία λήξης της προθεσμίας πληρωμής, για τις συναλλαγές της σε ευρώ, προσαυξημένο κατά 1,5 εκατοστιαία μονάδα.

            (1)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).


title: 79/1065/ΕΟΚ: Απόφαση τού Συμβουλίου τής 12ης Νοεμβρίου 1979 περί συνάψεως τής διεθνούς συμφωνίας τού 1979 γιά τό ελαιόλαδο

text:
                               Επίσημη Εφημερίδα των Ευρωπαϊκών Κοινοτήτων                                  49
 379D1065
24.12.79                      'Επίσημη Εφημερίδα των Ευρωπαϊκών Κοινοτήτων                      'Αριθ. N 327/ 1
                                       ΑΠΟΦΑΣΗ ΤΟΥ ΣΥΜΒΟΥΛΙΟΥ
                                           της 12ης Νοεμβρίου 1979
                     περί συνάψεως της διεθνούς συμφωνίας γιά τό έλαιόλαδο τοΰ 1979
                                                (79 / 1065 /ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                     Τό κείμενο της συμφωνίας προσαρτάται στήν πα
                                                             ρούσα απόφαση .
"Εχοντας υπόψη :
τή συνθήκη περί ιδρύσεως της Ευρωπαϊκής Οικονομι                               "Λρνρο 2
κής Κοινότητος, καί ιδίως τό άρθρο 113 ,
                                                             Στόν πρόεδρο τού Συμβουλίου ανατίθεται νά ορίσει
τή σύσταση τής 'Επιτροπής,                                   τό πρόσωπο πού εξουσιοδοτείται γιά τήν υπογραφή
                                                             τής συμφωνίας μέ άποτέλεσμα νά δεσμευθεί ή Κοι
'Εκτιμώντας :                                                νότης .
ότι ή διεθνής συμφωνία γιά τό ελαιόλαδο του 1979
ευνοεί κατά γενικό τρόπο τή διεθνή συνεργασία καί                               "Λούρο 3
συμβάλλει στήν πραγματοποίηση τών στόχων τής
Κοινότητος στοιίς τομείς της κοινής εμπορικής πολιτι        Ή παρούσα απόφαση δημοσιεύεται στήν 'Επίσημη
κής καί τής κοινής γεωργικής πολιτικής,                      Εφημερίδα τών Ευρωπαϊκών Κοινοτήτων.
ΑΠΟΦΑΣΙΖΕΙ :
                                                             Έγινε στίς Βρυξέλλες, στίς 12 Νοεμβρίου 1979 .
                     "Αρνρο 1
                                                                                Για το Συμβούλιο
Ή διεθνής συμφωνία γιά το έλαιόλαδο τοΰ 1979
                                                                                Ό Πρόεδρος
εγκρίνεται εξ ονόματος της Ευρωπαϊκής Οικονομικής
Κοινότητος.                                                                                J. GIBBONS


title: Απόφαση (ΕΕ) 2016/21 της Ευρωπαϊκής Κεντρικής Τράπεζας, της 23ης Δεκεμβρίου 2015, για την τροποποίηση της απόφασης ΕΚΤ/2008/17 που καθορίζει το πλαίσιο το οποίο διέπει την κοινή ανάθεση συμβάσεων προμηθειών του Ευρωσυστήματος (ΕΚΤ/2015/51)

text:
               9.1.2016

               EL

               Επίσημη Εφημερίδα της Ευρωπαϊκής Ένωσης

               L 6/5

         ΑΠΌΦΑΣΗ (ΕΕ) 2016/21 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 23ης Δεκεμβρίου 2015
   για την τροποποίηση της απόφασης ΕΚΤ/2008/17 που καθορίζει το πλαίσιο το οποίο διέπει την κοινή ανάθεση συμβάσεων προμηθειών του Ευρωσυστήματος (ΕΚΤ/2015/51)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 127 και 128,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1, σε συνδυασμό με το άρθρο 3.1, και τα άρθρα 5, 16 και 24,
   Εκτιμώντας τα ακόλουθα:

               (1)

               Στις 10 Ιουλίου 2014 το διοικητικό συμβούλιο αποφάσισε να παρατείνει τη διάρκεια της θητείας της υπηρεσίας συντονισμού προμηθειών του Ευρωσυστήματος (Eurosystem Procurement Coordination Office, εφεξής «ΕΡCO») έως τις 31 Δεκεμβρίου 2019. Στις 7 Ιανουαρίου 2015 το διοικητικό συμβούλιο όρισε την Banque centrale du Luxembourg ως την κεντρική τράπεζα η οποία θα παρέχει τις υπηρεσίες της EPCO για τη συγκεκριμένη περίοδο.

               (2)

               Δυνατότητα συμμετοχής στις δραστηριότητες της EPCO και σε κοινές διαδικασίες ανάθεσης συμβάσεων που διενεργούνται στο πλαίσιό της έχουν, πέραν των εθνικών κεντρικών τραπεζών, οι εθνικές αρχές των κρατών μελών και άλλα όργανα και οργανισμοί της Ένωσης ή διεθνείς οργανισμοί. Η συμμετοχή τους θα πρέπει να διέπεται από όρους τους οποίους καθορίζει το διοικητικό συμβούλιο και οι οποίοι είναι ίδιοι με εκείνους που ισχύουν για τις κεντρικές τράπεζες.

               (3)

               Στις 13 Νοεμβρίου 2014 το διοικητικό συμβούλιο εξέδωσε κατευθυντήρια γραμμή σχετικά με την προμήθεια τραπεζογραμματίων ευρώ του Ευρωσυστήματος (1). Εξάλλου, η ενωσιακή νομοθεσία σχετικά με τις δημόσιες προμήθειες αναθεωρήθηκε από την οδηγία 2014/24/ΕΕ του Ευρωπαϊκού Κοινοβουλίου και του Συμβουλίου (2), η οποία προάγει την κοινή ανάθεση των συμβάσεων για την προμήθεια αγαθών και υπηρεσιών και τη χρήση ορισμένων τεχνικών συγκέντρωσης των προμηθειών. Επιδίωξη του διοικητικού συμβουλίου είναι να επωφεληθεί από την ενημερωμένη ενωσιακή νομοθεσία, ενισχύοντας τη συμμετοχή σε κοινές διαδικασίες ανάθεσης συμβάσεων προμηθειών.

               (4)

               Πλέον, ο εντοπισμός και η αξιολόγηση περιπτώσεων στις οποίες θα ενδείκνυτο η κοινή ανάθεση συμβάσεων προμηθειών αποκτούν προτεραιότητα μεταξύ των καθηκόντων της EPCO, ενώ η απόσυρση συμμετοχής στη σχετική διαδικασία υπόκειται σε προκαθορισμένες προθεσμίες.

               (5)

               Στις 7 Ιανουαρίου 2015, προς απλοποίηση των διαδικασιών που εφαρμόζει η EPCO σε θέματα προϋπολογισμού και ενίσχυση των επιπλέον προσπαθειών στο πλαίσιο της διεκπεραίωσης της κοινής ανάθεσης συμβάσεων προμηθειών, το διοικητικό συμβούλιο ενέκρινε τη χρήση κονδυλίου για την κάλυψη πολυετούς προϋπολογισμού. Επίσης, το διοικητικό συμβούλιο προσάρμοσε τον σχεδιασμό της ανάθεσης προμηθειών με βάση την ανάγκη διασφάλισης μεγαλύτερης ευελιξίας. Συγκεκριμένα, η EPCO θα καταρτίσει ένα ανανεούμενο σχέδιο προμηθειών υποκείμενο στην έγκριση του διοικητικού συμβουλίου σε ετήσια βάση.

               (6)

               Η αποδοτικότητα και η αποτελεσματικότητα της EPCO θα πρέπει να αξιολογηθούν πριν από τη λήξη της θητείας της.

               (7)

               Ως εκ τούτου, η απόφαση ΕΚΤ/2008/17 (3) θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις της απόφασης ΕΚΤ/2008/17
   Η απόφαση ΕΚΤ/2008/17 τροποποιείται ως εξής:

               1.

               στο άρθρο 2, η παράγραφος 3 αντικαθίσταται από το ακόλουθο κείμενο:
               «3.   Η εφαρμογή της παρούσας απόφασης τελεί υπό την επιφύλαξη των διατάξεων της κατευθυντήριας γραμμής (EE) 2015/280 της Ευρωπαϊκής Κεντρικής Τράπεζας (4)·

                  (4)  Kατευθυντήρια γραμμή (EE) 2015/280 της Ευρωπαϊκής Κεντρικής Τράπεζας, της 13ης Νοεμβρίου 2014, σχετικά με τη θέσπιση συστήματος παραγωγής και προμήθειας τραπεζογραμματίων ευρώ του Ευρωσυστήματος (ΕΕ L 47 της 20.2.2015, σ. 29).»·"

               2.

               στο άρθρο 3, η παράγραφος 1 αντικαθίσταται από το ακόλουθο κείμενο:
               «1.   Η EPCO ασκεί όλα τα ακόλουθα βασικά καθήκοντα:

                           α)

                           εντοπίζει περιπτώσεις, στις οποίες θα ενδείκνυτο η εφαρμογή κοινής διαδικασίας ανάθεσης συμβάσεων προμηθειών, που εμπίπτουν εντός ή εκτός του πεδίου εφαρμογής της παρούσας απόφασης, με βάση τις ανάγκες σε προμήθειες που της γνωστοποιούν οι κεντρικές τράπεζες·

                           β)

                           καταρτίζει και ενημερώνει, όποτε κρίνεται αναγκαίο, το ετήσιο σχέδιο προμηθειών για τις κοινές διαδικασίες ανάθεσης συμβάσεων βάσει αξιολόγησης κατά το στοιχείο α)·

                           γ)

                           καθορίζει κοινές προϋποθέσεις σε συνεργασία με τις κεντρικές τράπεζες που συμμετέχουν σε κοινή διαδικασία ανάθεσης συμβάσεων·

                           δ)

                           συνεπικουρεί τις κεντρικές τράπεζες στις κοινές διαδικασίες ανάθεσης συμβάσεων·

                           ε)

                           συνεπικουρεί τις κεντρικές τράπεζες σε σχέση με την ανάθεση συμβάσεων που αφορούν κοινά έργα του Ευρωπαϊκού Συστήματος Κεντρικών Τραπεζών, εφόσον το ζητήσουν οι (μία ή περισσότερες) κεντρικές τράπεζες που διευθύνουν το έργο.

                     Η EPCO μπορεί να ασκεί και καθήκοντα πέραν των παραπάνω οριζόμενων, όπως να διευκολύνει τη θέσπιση βέλτιστων πρακτικών σε σχέση με τις προμήθειες εντός του Ευρωσυστήματος και να σχεδιάζει την υποδομή που απαιτεί η κοινή ανάθεση συμβάσεων (π.χ. δεξιότητες, λειτουργικά εργαλεία, συστήματα πληροφορικής, τεχνικές επεξεργασίας).»·

               3.

               στο άρθρο 3, η παράγραφος 4 αντικαθίσταται από το ακόλουθο κείμενο:
               «4.   Ο προϋπολογισμός της EPCO χρηματοδοτείται από τις κεντρικές τράπεζες σύμφωνα με τους κανόνες που θεσπίζει το διοικητικό συμβούλιο, μπορεί δε να βασίζεται σε κονδύλι που καλύπτει περισσότερα έτη ή σε πρόταση ετήσιου προϋπολογισμού και να περιλαμβάνει κίνητρα για την προώθηση μεγάλων έργων κοινής ανάθεσης συμβάσεων προμηθειών.»·

               4.

               στο άρθρο 3, η παράγραφος 7 αντικαθίσταται από το ακόλουθο κείμενο:
               «7.   Η διευθύνουσα επιτροπή EPCO προβαίνει σε αξιολόγηση της αποδοτικότητας και αποτελεσματικότητας των δραστηριοτήτων της EPCO σε εύθετο χρόνο πριν από τη λήξη της θητείας της. Βάσει της αξιολόγησης αυτής το διοικητικό συμβούλιο αποφασίζει εάν είναι απαραίτητη η κίνηση διαδικασίας για την επιλογή νέας κεντρικής τράπεζας υποδοχής.»·

               5.

               στο άρθρο 4, η παράγραφος 2 αντικαθίσταται από το ακόλουθο κείμενο:
               «2.   Αφού εντοπίσει περίπτωση στην οποία ενδεχομένως θα ενδείκνυτο η κοινή ανάθεση συμβάσεων προμηθειών, η EPCO προσκαλεί τις κεντρικές τράπεζες να συμμετάσχουν στη σχετική διαδικασία. Οι κεντρικές τράπεζες ανακοινώνουν έγκαιρα στην EPCO αν προτίθενται να συμμετάσχουν στη διαδικασία και, σε καταφατική περίπτωση, της γνωστοποιούν τις επιχειρηματικές τους ανάγκες. Εφόσον δεν απαιτείται η δημοσίευση προκήρυξης, ορισμένη κεντρική τράπεζα μπορεί να αποσύρει τη συμμετοχή της σε κοινή διαδικασία ανάθεσης συμβάσεων έως ότου τυπικά δεσμευτεί να συμμετάσχει. Στις διαδικασίες ανάθεσης που απαιτούν δημοσίευση προκήρυξης, ορισμένη κεντρική τράπεζα μπορεί να αποσύρει τη συμμετοχή της οποτεδήποτε πριν από την εν λόγω δημοσίευση.»·

               6.

               στο άρθρο 4, η παράγραφος 3 αντικαθίσταται από το ακόλουθο κείμενο:
               «3.   Κάθε χρόνο η EPCO υποβάλλει στο διοικητικό συμβούλιο προς έγκριση ενημερωμένο σχέδιο προμηθειών για τις κοινές διαδικασίες ανάθεσης συμβάσεων, καθώς και κατάλογο των κεντρικών τραπεζών διεκπεραίωσης. Το διοικητικό συμβούλιο αποφασίζει για το σχέδιο προμηθειών και την εκτέλεσή του κατόπιν διαβούλευσης με τη διευθύνουσα επιτροπή της EPCO.»·

               7.

               το άρθρο 5 αντικαθίσταται από το ακόλουθο κείμενο:
               «Άρθρο 5
               Συμμετοχή άλλων ιδρυμάτων
               Το διοικητικό συμβούλιο μπορεί να προσκαλεί τις εθνικές κεντρικές τράπεζες των κρατών μελών που δεν έχουν ακόμη υιοθετήσει το ευρώ να συμμετέχουν σε δραστηριότητες της EPCO και σε κοινές διαδικασίες ανάθεσης συμβάσεων υπό τους ίδιους όρους με εκείνους που ισχύουν για τις κεντρικές τράπεζες του Ευρωσυστήματος. Επίσης, το διοικητικό συμβούλιο μπορεί να προσκαλεί εθνικές αρχές κρατών μελών, θεσμικά και λοιπά όργανα της Ένωσης ή διεθνείς οργανισμούς να συμμετέχουν σε δραστηριότητες της EPCO και σε κοινές διαδικασίες ανάθεσης συμβάσεων υπό τους όρους που θέτει το ίδιο στη σχετική πρόσκληση. Η πρόσκληση περιορίζεται στην κοινή ανάθεση συμβάσεων για την προμήθεια αγαθών και υπηρεσιών με σκοπό την κάλυψη των κοινών αναγκών των κεντρικών τραπεζών και των προσκαλούμενων οντοτήτων, υπό όρους ίδιους με εκείνους που ισχύουν για τις κεντρικές τράπεζες του Ευρωσυστήματος.».

         Άρθρο 2
   Τελικές διατάξεις
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 23 Δεκεμβρίου 2015.

            Ο Πρόεδρος της ΕΚΤ

         Mario DRAGHI

      (1)  Κατευθυντήρια γραμμή (ΕΕ) 2015/280 της Ευρωπαϊκής Κεντρικής Τράπεζας, της 13ης Νοεμβρίου 2014, σχετικά με τη θέσπιση συστήματος παραγωγής και προμήθειας τραπεζογραμματίων ευρώ του Ευρωσυστήματος (ΕΚΤ/2014/44) (ΕΕ L 47 της 20.2.2015, σ. 29).

      (2)  Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ L 94 της 28.3.2014, σ. 65).

      (3)  Απόφαση ΕΚΤ/2008/17 της 17ης Νοεμβρίου 2008 που καθορίζει το πλαίσιο το οποίο διέπει την κοινή ανάθεση συμβάσεων προμηθειών του Ευρωστήματος (ΕΕ L 319 της 29.11.2008, σ. 76).


Avis juridique important

|

32001D0707

2001/707/ΕΚ: Απόφαση της Επιτροπής, της 21ης Αυγούστου 2001, για την τροποποίηση της απόφασης 1999/71/ΕΚ για την αποδοχή των αναλήψεων υποχρεώσεων που προτάθηκαν σε σχέση με τη διαδικασία αντιντάμπινγκ όσον αφορά τις εισαγωγές πεπιεσμένων ινοσανίδων καταγωγής Βουλγαρίας, Εσθονίας, Λετονίας, Λιθουανίας και Πολωνίας και για την περάτωση της διαδικασίας χωρίς τη λήψη μέτρων όσον αφορά τις εν λόγω εισαγωγές καταγωγής Βραζιλίας [κοινοποιηθείσα υπό τον αριθμό Ε(2001) 2576]

Επίσημη Εφημερίδα αριθ. L 261 της 29/09/2001 σ. 0065 - 0066

Απόφαση της Επιτροπήςτης 21ης Αυγούστου 2001για την τροποποίηση της απόφασης 1999/71/ΕΚ για την αποδοχή των αναλήψεων υποχρεώσεων που προτάθηκαν σε σχέση με τη διαδικασία αντιντάμπινγκ όσον αφορά τις εισαγωγές πεπιεσμένων ινοσανίδων καταγωγής Βουλγαρίας, Εσθονίας, Λετονίας, Λιθουανίας και Πολωνίας και για την περάτωση της διαδικασίας χωρίς τη λήψη μέτρων όσον αφορά τις εν λόγω εισαγωγές καταγωγής Βραζιλίας[κοινοποιηθείσα υπό τον αριθμό Ε(2001) 2576](2001/707/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2), και ιδίως το άρθρο 8,κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:Α. ΠΡΟΗΓΟΥΜΕΝΗ ΔΙΑΔΙΚΑΣΙΑ(1) Στις 7 Νοεμβρίου 1997, η Επιτροπή ανήγγειλε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων, την έναρξη διαδικασίας αντιντάμπινγκ(3) όσον αφορά τις εισαγωγές ινοσανίδων καταγωγής, μεταξύ άλλων, Λετονίας.(2) Η εν λόγω διαδικασία κατέληξε στην επιβολή δασμών αντιντάμπινγκ με τον κανονισμό (ΕΚ) αριθ. 194/1999 του Συμβουλίου(4) τον Ιανουάριο του 1999, για να εξαλειφθούν οι ζημιογόνες επιπτώσεις του ντάμπινγκ.(3) Παράλληλα, με την απόφαση 1999/71/EK(5), η Επιτροπή απεδέχθη επίσης ανάληψη υποχρέωσης εκ μέρους, μεταξύ άλλων, εταιρείας της Λετονίας (AS "Bolderâja", πρόσθετος κωδικός Taric 8499 ), ενώ οι εισαγωγές πεπιεσμένων ινοσανίδων καταγωγής Λετονίας που εξήχθησαν στην Κοινότητα από την εν λόγω εταιρεία απηλλάγησαν από το δασμό αντιντάμπινγκ δυνάμει του άρθρου 2 παράγραφοι 1 και 3 του κανονισμού (ΕΚ) αριθ. 194/1999.Β. ΕΘΕΛΟΝΤΙΚΗ ΑΝΑΚΛΗΣΗ ΑΝΑΛΗΨΗΣ ΥΠΟΧΡΕΩΣΗΣ(4) Μετά την αλλαγή των εμπορικών της δραστηριοτήτων, η AS "Bolderâja" πληροφόρησε την Επιτροπή ότι επιθυμεί την ανάκληση της ανάληψης υποχρέωσής της. Συνεπώς, η επωνυμία αυτής της εταιρείας πρέπει να διαγραφεί το ταχύτερο δυνατό από τον κατάλογο των εταιρειών των οποίων οι αναλήψεις υποχρεώσεων γίνονται αποδεκτές, που περιέχεται στο άρθρο 1 παράγραφος 1 της απόφασης 1999/71/ΕΚ.Γ. ΤΡΟΠΟΠΟΙΗΣΗ ΤΗΣ ΑΠΟΦΑΣΗΣ 1999/71/ΕΚ(5) Λαμβανομένων υπόψη των ανωτέρω, πρέπει να τροποποιηθεί ανάλογα ο κατάλογος των εταιρειών των οποίων οι αναλήψεις υποχρεώσεων έχουν γίνει αποδεκτές, που περιέχεται στην απόφαση 1999/71/ΕΚ.(6) Ζητήθηκε η γνώμη της συμβουλευτικής επιτροπής, όσον αφορά την προαναφερόμενη αλλαγή, η οποία δεν προέβαλε αντιρρήσεις,ΑΠΟΦΑΣΙΖΕΙ:Άρθρο 1Το άρθρο 1 παράγραφος 1 της απόφασης 1999/71/ΕΚ αντικαθίσταται από το ακόλουθο κείμενο: "1. Γίνονται αποδεκτές οι αναλήψεις υποχρεώσεων που προτείνονται από τους κατωτέρω παραγωγούς, στο πλαίσιο των διαδικασιών αντιντάμπινγκ όσον αφορά τις εισαγωγές στην Κοινότητα πεπιεσμένων ινοσανίδων καταγωγής Βουλγαρίας, Εσθονίας, Λιθουανίας και Πολωνίας:>ΘΕΣΗ ΠΙΝΑΚΑ>"Άρθρο 2Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 21 Αυγούστου 2001.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 257 της 11.10.2000, σ. 2.(3) ΕΕ C 336 της 7.11.1997, σ. 2.(4) ΕΕ L 22 της 29.1.1999, σ. 16.(5) ΕΕ L 22 της 29.1.1999, σ. 71.


title: 2006/442/ΕΚ: Απόφαση αριθ. 207, της  7ης Απριλίου 2006 , σχετικά με την ερμηνεία του άρθρου 76 και του άρθρου 79 παράγραφος 3 του κανονισμού (ΕΟΚ) αριθ. 1408/71 και του άρθρου 10 παράγραφος 1 του κανονισμού (ΕΟΚ) αριθ. 574/72 σχετικά με τη σώρευση οικογενειακών παροχών και επιδομάτων (Κείμενο που παρουσιάζει ενδιαφέρον για τον ΕΟΧ και την συμφωνία ΕΕ-Ελβετίας)

text:
               29.6.2006

               EL

               Επίσημη Εφημερίδα της Ευρωπαϊκής Ένωσης

               L 175/83

      ΑΠΌΦΑΣΗ αριθ. 207
   της 7ης Απριλίου 2006
   σχετικά με την ερμηνεία του άρθρου 76 και του άρθρου 79 παράγραφος 3 του κανονισμού (ΕΟΚ) αριθ. 1408/71 και του άρθρου 10 παράγραφος 1 του κανονισμού (ΕΟΚ) αριθ. 574/72 σχετικά με τη σώρευση οικογενειακών παροχών και επιδομάτων
   (Κείμενο που παρουσιάζει ενδιαφέρον για τον ΕΟΧ και για τη Συμφωνία ΕΕ/Ελβετίας)
   (2006/442/ΕΚ)
   Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,
   Έχοντας υπόψη:
   το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (1), σύμφωνα με το οποίο είναι επιφορτισμένη να χειρίζεται όλα τα διοικητικά ή ερμηνευτικά θέματα που απορρέουν από τον κανονισμό (ΕΟΚ) αριθ. 1408/71 και από τους μεταγενέστερους κανονισμούς,
   τα άρθρα 76 και 79 παράγραφος 3 του εν λόγω κανονισμού και το άρθρο 10 παράγραφος 1 του κανονισμού (ΕΟΚ) αριθ. 574/72 του Συμβουλίου (2),
   Εκτιμώντας τα ακόλουθα:

               (1)

               Είναι ουσιαστικής σημασίας η γνώση του πεδίου εφαρμογής των οικογενειακών παροχών ή των οικογενειακών επιδομάτων που καταβάλλονται «λόγω άσκησης μιας επαγγελματικής δραστηριότητας» ή «λόγω ασκήσεως επαγγελματικής δραστηριότητας» σύμφωνα με το άρθρο 76 και το άρθρο 79 παράγραφος 3 του κανονισμού (ΕΟΚ) αριθ. 1408/71.

               (2)

               Όταν οι οικογενειακές παροχές καταβάλλονται σε δύο διαφορετικά άτομα στη διάρκεια της ίδιας περιόδου και για το ίδιο μέλος της οικογένειας, δυνάμει της νομοθεσίας ενός κράτους καθώς και δυνάμει της νομοθεσίας του κράτους στην επικράτεια του οποίου κατοικούν τα μέλη της οικογένειας, αναστέλλεται το δικαίωμα για οικογενειακές παροχές ή οικογενειακά επιδόματα δυνάμει της νομοθεσίας του πρώτου κράτους, μέχρι του ποσού των οικογενειακών παροχών που προβλέπεται από τη νομοθεσία του δεύτερου κράτους, σύμφωνα με το άρθρο 76 του κανονισμού (ΕΟΚ) αριθ. 1408/71, εάν οι οικογενειακές παροχές καταβάλλονται «λόγω άσκησης μιας επαγγελματικής δραστηριότητας» δυνάμει της νομοθεσίας του δεύτερου κράτους. Το άρθρο 79 παράγραφος 3 του κανονισμού (ΕΟΚ) αριθ. 1408/71 περιέχει παρεμφερή διάταξη σχετικά με τις παροχές για συνταξιούχους και ορφανά τέκνα.

               (3)

               Το άρθρο 76 και το άρθρο 79 παράγραφος 3 του κανονισμού (ΕΟΚ) αριθ. 1408/71 δεν κάνουν διάκριση μεταξύ των παροχών ή επιδομάτων που καταβάλλονται λόγω μη μισθωτής επαγγελματικής δραστηριότητας και εκείνων που καταβάλλονται λόγω μισθωτής επαγγελματικής δραστηριότητας.

               (4)

               Επιπλέον, οι νομοθεσίες ορισμένων κρατών μελών προβλέπουν ότι οι περίοδοι αναστολής ή διακοπής της τρέχουσας επαγγελματικής δραστηριότητας λόγω διακοπών, ανεργίας, προσωρινής ανικανότητας για εργασία, απεργιών ή ανταπεργιών, θεωρούνται είτε ως περίοδοι επαγγελματικής δραστηριότητας όσον αφορά την απόκτηση του δικαιώματος για οικογενειακές παροχές ή οικογενειακά επιδόματα είτε ως περίοδοι μη άσκησης επαγγελματικής δραστηριότητας οι οποίες δίνουν δικαίωμα, κατά περίπτωση, είτε καθαυτές είτε ως αποτέλεσμα προηγούμενης επαγγελματικής δραστηριότητας, στην καταβολή οικογενειακών παροχών ή οικογενειακών επιδομάτων.

               (5)

               Για να αποφευχθούν τυχόν αβεβαιότητες ή διαφορές όσον αφορά την ερμηνεία, είναι σημαντικό να οριστεί το σημασιολογικό πεδίο της έκφρασης «άσκηση μιας επαγγελματικής δραστηριότητας».

               (6)

               Είναι επίσης ουσιαστικής σημασίας η γνώση του σημασιολογικού πεδίου του όρου «επαγγελματική δραστηριότητα» όπως αναφέρεται στο άρθρο 10 παράγραφος 1 του κανονισμού (ΕΟΚ) αριθ. 574/72.

               (7)

               Εφόσον οι οικογενειακές παροχές ή τα επιδόματα καταβάλλονται σε δύο διαφορετικά άτομα στη διάρκεια της ίδιας περιόδου για το ίδιο μέλος της οικογένειας δυνάμει της νομοθεσίας ενός κράτους καθώς και δυνάμει της νομοθεσίας άλλου κράτους σύμφωνα με την οποία η απόκτηση του δικαιώματος για παροχές δεν υπόκειται σε προϋποθέσεις που διέπουν την ασφάλιση, την απασχόληση ή την αυτοαπασχόληση, αναστέλλεται το δικαίωμα για οικογενειακές παροχές δυνάμει της νομοθεσίας του πρώτου κράτους, μέχρι του ποσού των οικογενειακών παροχών που προβλέπεται από τη νομοθεσία του δεύτερου κράτους, σύμφωνα με το άρθρο 10 παράγραφος 1 στοιχείο β) περίπτωση i) του κανονισμού (ΕΟΚ) αριθ. 574/72, όταν ασκείται επαγγελματική δραστηριότητα στο δεύτερο αυτό κράτος. Το άρθρο 10 παράγραφος 1 στοιχείο β) περίπτωση ii) του κανονισμού (ΕΟΚ) αριθ. 574/72 περιέχει παρόμοια διάταξη σχετικά με τις παροχές για συνταξιούχους και ορφανά τέκνα.

               (8)

               Όσον αφορά τη σώρευση των οικογενειακών παροχών ή επιδομάτων, σκοπός του άρθρου 10 παράγραφος 1 είναι να προσδώσει στην άσκηση επαγγελματικής δραστηριότητας σε ένα κράτος μέλος, όπου το δικαίωμα για οικογενειακές παροχές ή επιδόματα δεν απορρέει από την άσκηση μιας τέτοιας δραστηριότητας, το ίδιο αποτέλεσμα με εκείνο που ισχύει στα κράτη μέλη όπου το δικαίωμα αυτό απορρέει από την άσκηση μιας τέτοιας δραστηριότητας. Το άρθρο 76 και το άρθρο 79 παράγραφος 3 του κανονισμού (ΕΟΚ) αριθ. 1408/71 καθώς και το άρθρο 10 παράγραφος 1 του κανονισμού (ΕΟΚ) αριθ. 574/72 πρέπει να ερμηνευθούν κατά τον ίδιο τρόπο.

               (9)

               Σε μια υπόθεση όπου το καθεστώς ενεργούς απασχόλησης ενός εργαζομένου ανεστάλη λόγω άδειας άνευ αποδοχών του εν λόγω εργαζομένου, λόγω της γέννησης ενός παιδιού και είχε σκοπό την ανατροφή του παιδιού αυτού, το Δικαστήριο των Ευρωπαϊκών Κοινοτήτων παρέπεμψε στο άρθρο 73 του κανονισμού (ΕΟΚ) αριθ. 1408/71 σε συνδυασμό με το άρθρο 13 παράγραφος 2 στοιχείο α) του κανονισμού (ΕΟΚ) αριθ. 1408/71 (3). Συνεπώς, τέτοια άδεια άνευ αποδοχών πρέπει επίσης να θεωρείται ως άσκηση επαγγελματικής δραστηριότητας για τους σκοπούς του άρθρου 76 και του άρθρου 79 παράγραφος 3 του κανονισμού (ΕΟΚ) αριθ. 1408/71, καθώς και για τους σκοπούς του άρθρου 10 παράγραφος 1 του κανονισμού (ΕΟΚ) αριθ. 574/72. Στο πλαίσιο αυτό, το Δικαστήριο επανέλαβε ότι οι προαναφερθείσες διατάξεις μπορούν να εφαρμοστούν μόνον για την περίοδο κατά την οποία ο ενδιαφερόμενος έχει την ιδιότητα απασχολούμενου ή αυτοαπασχολούμενου, κατά την έννοια του άρθρου 1 στοιχείο α) του κανονισμού (ΕΟΚ) αριθ. 1408/71, το οποίο απαιτεί ο ενδιαφερόμενος να καλύπτεται τουλάχιστον από έναν κλάδο κοινωνικής ασφάλισης. Με αυτόν τον τρόπο εξαιρούνται πρόσωπα σε άδεια άνευ αποδοχών τα οποία δεν καλύπτονται πλέον από οποιοδήποτε σύστημα κοινωνικής ασφάλισης στο σχετικό κράτος μέλος.

               (10)

               Λόγω της πολυμορφίας των συστημάτων για τη χορήγηση άδειας άνευ αποδοχών στα κράτη μέλη και των συνεχιζόμενων αλλαγών στις εθνικές νομοθεσίες, δεν μπορεί να καταρτιστεί πλήρης κατάλογος των περιπτώσεων όπου, σε περίοδο άδειας, ένα πρόσωπο θεωρείται ότι ασκεί επαγγελματική δραστηριότητα. Συνεπώς, δεν είναι σκόπιμο να προσδιοριστούν όλες οι περιπτώσεις κατά τις οποίες η άδεια άνευ αποδοχών αντιστοιχεί με επαγγελματική δραστηριότητα και εκείνες όπου δεν υπάρχει η αναγκαία στενή σύνδεση με την κερδοφόρο δραστηριότητα.
               Ενεργώντας σύμφωνα με τις προϋποθέσεις τις οποίες ορίζει το άρθρο 80 παράγραφος 3 του κανονισμού (ΕΟΚ) αριθ. 1408/71,

         ΑΠΟΦΑΣΙΖΕΙ:

               1)

               Για τους σκοπούς του άρθρου 76 και του άρθρου 79 παράγραφος 3 του κανονισμού (ΕΟΚ) αριθ. 1408/71, οι οικογενειακές παροχές ή τα οικογενειακά επιδόματα πρέπει να καταβάλλονται «λόγω άσκησης μιας επαγγελματικής δραστηριότητας» ειδικότερα:

                           α)

                           κατά την τρέχουσα άσκηση μιας επαγγελματικής δραστηριότητας, είτε μισθωτής είτε όχι· καθώς και

                           β)

                           κατά τη διάρκεια οποιασδήποτε περιόδου προσωρινής αναστολής μιας επαγγελματικής δραστηριότητας

                                       i)

                                       ως αποτέλεσμα ασθένειας, μητρότητας, εργατικού ατυχήματος, επαγγελματικής ασθένειας ή ανεργίας, εφόσον καταβάλλονται μισθοί ή παροχές, εξαιρουμένων των συντάξεων, για τις εν λόγω ειδικές συγκυρίες· ή

                                       ii)

                                       λόγω άδειας μετ’ αποδοχών, απεργίας ή ανταπεργίας· ή

                                       iii)

                                       λόγω άδειας άνευ αποδοχών με σκοπό την ανατροφή παιδιού, εφόσον η άδεια αυτή θεωρείται αντίστοιχη με επαγγελματική δραστηριότητα σύμφωνα με την ισχύουσα νομοθεσία.

               2)

               Για τους σκοπούς του άρθρου 10 παράγραφος 1 του κανονισμού (ΕΟΚ) αριθ. 574/72 θεωρείται ως «άσκηση μιας επαγγελματικής δραστηριότητας» ειδικότερα:

                           α)

                           η τρέχουσα άσκηση οποιασδήποτε επαγγελματικής δραστηριότητας, είτε μισθωτής είτε όχι· καθώς και

                           β)

                           η προσωρινή αναστολή μιας επαγγελματικής δραστηριότητας

                                       i)

                                       ως αποτέλεσμα ασθένειας, μητρότητας, εργατικού ατυχήματος, επαγγελματικής ασθένειας ή ανεργίας, εφόσον καταβάλλονται μισθοί ή παροχές, εξαιρουμένων των συντάξεων, για τις εν λόγω ειδικές συγκυρίες· ή

                                       ii)

                                       λόγω άδειας μετ’ αποδοχών, απεργίας ή ανταπεργίας· ή

                                       iii)

                                       λόγω άδειας άνευ αποδοχών με σκοπό την ανατροφή παιδιού, εφόσον η άδεια αυτή θεωρείται αντίστοιχη με επαγγελματική δραστηριότητα σύμφωνα με την ισχύουσα νομοθεσία.

               3)

               Η παρούσα απόφαση αντικαθιστά την απόφαση αριθ. 119 της 24ης Φεβρουαρίου 1983. Τίθεται σε ισχύ την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

            Ο Πρόεδρος της Διοικητικής Επιτροπής

         Bernhard SPIEGEL

      (1)  ΕΕ L 149 της 5.7.1971, σ. 2. Κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 629/2006 του Ευρωπαϊκού Κοινοβουλίου και του Συμβουλίου (EE L 114 της 27.4.2006, σ. 1).

      (2)  ΕΕ L 74 της 27.3.1972, σ. 1. Κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 629/2006.

      (3)  Απόφαση της 7ης Ιουνίου 2005 στην υπόθεση C-543/03, «Dodl and Oberhollenzer/Tiroler Gebietskrankenkasse».


Avis juridique important

|

31999D0360

1999/360/ΕΚ: Απόφαση του Συμβουλίου, της 25ης Μαΐου 1999, για το διορισμό μέλους της Επιτροπής των Περιφερειών

Επίσημη Εφημερίδα αριθ. L 140 της 03/06/1999 σ. 0027 - 0027

ΑΠΟΦΑΣΗ ΤΟΥ ΣΥΜΒΟΥΛΙΟΥτης 25ης Μαΐου 1999για το διορισμό μέλους της Επιτροπής των Περιφερειών(1999/360/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,την απόφαση 98/110/ΕΚ του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,Εκτιμώντας ότι, με την παραίτηση του κ. Oskar Lafontaine, η οποία γνωστοποιήθηκε στο Συμβούλιο στις 26 Μαρτίου 1999, έχει κενωθεί μία θέση τακτικού μέλους της Επιτροπής των Περιφερειών,Έχοντας υπόψη την πρόταση της γερμανικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Reinhard Klimmt διορίζεται τακτικό μέλος της Επιτροπής των Περιφερειών, εις αντικατάστασιν του κ. Oskar Lafontaine, για το υπόλοιπο της θητείας του, δηλαδή έως τις 25 Ιανουαρίου 2002.Βρυξέλλες, 25 Μαΐου 1999.Για το ΣυμβούλιοΟ ΠρόεδροςH. EICHEL(1) ΕΕ L 28 της 4.2.1998, σ. 19.


title: Απόφαση 2012/711/ΚΕΠΠΑ του Συμβουλίου, της 19ης Νοεμβρίου 2012 , σχετικά με την υποστήριξη των δραστηριοτήτων της Ένωσης για την προώθηση, σε τρίτες χώρες, του ελέγχου των εξαγωγών όπλων και των αρχών και κριτηρίων της κοινής θέσης 2008/944/ΚΕΠΠΑ

text:
               20.11.2012

               EL

               Επίσημη Εφημερίδα της Ευρωπαϊκής Ένωσης

               L 321/62

         ΑΠΌΦΑΣΗ 2012/711/ΚΕΠΠΑ ΤΟΥ ΣΥΜΒΟΥΛΊΟΥ
   της 19ης Νοεμβρίου 2012
   σχετικά με την υποστήριξη των δραστηριοτήτων της Ένωσης για την προώθηση, σε τρίτες χώρες, του ελέγχου των εξαγωγών όπλων και των αρχών και κριτηρίων της κοινής θέσης 2008/944/ΚΕΠΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Ένωσης, και ιδίως το άρθρο 26 παράγραφος 2 και το άρθρο 31 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Η Ευρωπαϊκή Στρατηγική Ασφαλείας που υιοθέτησαν οι αρχηγοί κρατών και κυβερνήσεων στις 12 Δεκεμβρίου 2003 σκιαγραφεί πέντε βασικές προκλήσεις με τις οποίες πρέπει να ασχοληθεί η Ένωση σε ένα μεταψυχροπολεμικό περιβάλλον: τρομοκρατία, διάδοση όπλων μαζικής καταστροφής, περιφερειακές συγκρούσεις, αποσάθρωση του κράτους και οργανωμένο έγκλημα. Οι συνέπειες της ανεξέλεγκτης κυκλοφορίας συμβατικών όπλων διαδραματίζουν βασικό ρόλο σε τέσσερις από τις πέντε αυτές προκλήσεις. Στη Στρατηγική τονίζεται η σημασία του ελέγχου των εξαγωγών για την ανάσχεση της διάδοσης.

               (2)

               Στις 5 Ιουνίου 1998, η Ένωση εξέδωσε πολιτικά δεσμευτικό κώδικα συμπεριφοράς για τις εξαγωγές όπλων, καθορίζοντας κοινά κριτήρια για τη ρύθμιση του νόμιμου εμπορίου των συμβατικών όπλων. Ο κώδικας ενημερωνόταν τακτικά.

               (3)

               Η στρατηγική της ΕΕ για την καταπολέμηση της παράνομης συσσώρευσης και διακίνησης φορητών όπλων και ελαφρού οπλισμού (ΦΟΕΟ) και των πυρομαχικών τους, την οποία ενέκρινε το Ευρωπαϊκό Συμβούλιο της 15ης-16ης Δεκεμβρίου 2005, προβλέπει ότι η Ένωση, σε περιφερειακό και διεθνές επίπεδο, υποστηρίζει την ενίσχυση του ελέγχου των εξαγωγών και την προαγωγή των κριτηρίων του κώδικα συμπεριφοράς για τις εξαγωγές όπλων, μεταξύ άλλων με την παροχή βοήθειας προς τρίτες χώρες για την εκπόνηση σχετικών εθνικών νομοθετημάτων και την προαγωγή μέτρων ενίσχυσης της διαφάνειας.

               (4)

               Ο κώδικας συμπεριφοράς για τις εξαγωγές όπλων αντικαταστάθηκε στις 8 Δεκεμβρίου 2008 από τη νομικά δεσμευτική κοινή θέση 2008/944/ΚΕΠΠΑ του Συμβουλίου (1), η οποία προβλέπει κοινούς κανόνες που διέπουν τον έλεγχο των εξαγωγών στρατιωτικής τεχνολογίας και εξοπλισμού. Η κοινή θέση 2008/944/ΚΕΠΠΑ καθορίζει οκτώ κριτήρια βάσει των οποίων πρέπει να αξιολογούνται οι αιτήσεις εξαγωγής συμβατικών όπλων. Περιλαμβάνει επίσης μηχανισμό κοινοποίησης και διαβούλευσης για τις περιπτώσεις αρνήσεων εξαγωγών όπλων και μέτρα διαφάνειας, όπως η δημοσίευση ετήσιας εκθέσεως της ΕΕ για τις εξαγωγές όπλων.

               (5)

               Σύμφωνα με το άρθρο 7 της κοινής θέσης 2008/944/ΚΕΠΠΑ, καθώς και προκειμένου να καταστεί όσο το δυνατόν αποτελεσματικότερη η κοινή θέση, τα κράτη μέλη συμφώνησαν να εργασθούν στο πλαίσιο της κοινής εξωτερικής πολιτικής και πολιτικής ασφαλείας (ΚΕΠΠΑ) για να ενισχύσουν τη συνεργασία τους και να προαγάγουν τη σύγκλισή τους στον τομέα των εξαγωγών στρατιωτικής τεχνολογίας και εξοπλισμού. Τις αρχές και τα κριτήρια της κοινής θέσης 2008/944/ΚΕΠΠΑ έχουν υποστηρίξει επισήμως διάφορες τρίτες χώρες.

               (6)

               Σύμφωνα με το άρθρο 11 της κοινής θέσης 2008/944/ΚΕΠΠΑ, τα κράτη μέλη πρέπει να καταβάλλουν κάθε δυνατή προσπάθεια ώστε να παροτρύνουν και άλλα κράτη που εξάγουν όπλα να εφαρμόσουν τα κριτήρια που περιέχονται στην εν λόγω κοινή θέση.

               (7)

               Η Ένωση και τα κράτη μέλη της δεσμεύονται από την εμπιστευτικότητα στην ανταλλαγή πληροφοριών όσον αφορά την πολιτική εξαγωγής όπλων, ειδικότερα έναντι τρίτων δικαιούχων χωρών.

               (8)

               Στις 6 Δεκεμβρίου 2006 η Γενική Συνέλευση των Ηνωμένων Εθνών (ΗΕ), με την υποστήριξη όλων των κρατών μελών της Ευρωπαϊκής Ένωσης, εξέδωσε το ψήφισμα 61/89, με τίτλο «Προς μια Συνθήκη για το Εμπόριο Όπλων: θέσπιση κοινών διεθνών προτύπων για την εισαγωγή, την εξαγωγή και τη μεταβίβαση συμβατικών όπλων», εκκινώντας έτσι επισήμως τη διαδικασία των Ηνωμένων Εθνών για τη διαπραγμάτευση Συνθήκης για το Εμπόριο Όπλων.

               (9)

               Στις 12 Ιανουαρίου 2010, η Γενική Συνέλευση των ΗΕ, με την υποστήριξη όλων των κρατών μελών της Ευρωπαϊκής Ένωσης, εξέδωσε το ψήφισμα 64/48, με τίτλο «Η Συνθήκη για το Εμπόριο Όπλων», με το οποίο αποφασίστηκε να συγκληθεί η διάσκεψη των ΗΕ για τη Συνθήκη για το Εμπόριο Όπλων προκειμένου να συνεδριάσει επί τέσσερις συναπτές εβδομάδες το 2012 ώστε να εκπονήσει νομικώς δεσμευτικό εργαλείο με τα πλέον προηγμένα κοινά διεθνή πρότυπα για τη μεταβίβαση συμβατικών όπλων.

               (10)

               Αν και η διάσκεψη των ΗΕ για τη Συνθήκη για το Εμπόριο Όπλων του Ιουλίου του 2012 δεν κατέληξε σε ένα τελικό κείμενο της Συνθήκης, παρά ταύτα σημείωσε σημαντική πρόοδο όπως αποτυπώνεται στο σχέδιο κειμένου της Συνθήκης που παρουσίασε ο πρόεδρος της διάσκεψης στις 26 Ιουλίου 2012. Η Ένωση υποστηρίζει πλήρως την ταχεία ολοκλήρωση των διαπραγματεύσεων στις αρχές του 2013 μέσω της σύγκλησης βραχύτερης διάσκεψης των ΗΕ για τη Συνθήκη για το Εμπόριο Όπλων, υπό τους ίδιους κανόνες με εκείνους που ακολουθήθηκαν στην πρώτη διάσκεψη, ώστε να ολοκληρωθούν οι διαπραγματεύσεις για τη Συνθήκη βάσει του σχεδίου κειμένου του προέδρου της 26ης Ιουλίου 2012.

               (11)

               Το Συμβούλιο ενέκρινε, κατά τα έτη 2005, 2006, 2007, 2010 και 2012, συμπεράσματα με τα οποία υποστήριζε τις διαπραγματεύσεις περί Συνθήκης για το Εμπόριο Όπλων, τονίζοντας τη σημασία της συνεργασίας με άλλα κράτη και περιφερειακές οργανώσεις στα πλαίσια της διαδικασίας αυτής.

               (12)

               Στις 17 Μαρτίου 2008, το Συμβούλιο υιοθέτησε την κοινή δράση 2008/230/ΚΕΠΠΑ προς υποστήριξη των δραστηριοτήτων της ΕΕ για την προώθηση σε τρίτες χώρες του ελέγχου των εξαγωγών όπλων και των αρχών και κριτηρίων του Κώδικα συμπεριφοράς της ΕΕ για τις εξαγωγές όπλων (2). Στο πλαίσιο της κοινής δράσης, διοργανώθηκε σειρά τεσσάρων περιφερειακών σεμιναρίων για τις χώρες της Νοτιοανατολικής Ευρώπης, της Ανατολικής Ευρώπης και του Νότιου Καυκάσου και της Βόρειας Αφρικής.

               (13)

               Στις 22 Δεκεμβρίου 2009, το Συμβούλιο εξέδωσε την απόφαση 2009/1012/ΚΕΠΠΑ για την υποστήριξη των δραστηριοτήτων της ΕΕ για την προώθηση σε τρίτες χώρες του ελέγχου των εξαγωγών όπλων και των αρχών και κριτηρίων της κοινής θέσης 2008/944/ΚΕΠΠΑ (3). Στο πλαίσιο της απόφασης 2009/1012/ΚΕΠΠΑ, διοργανώθηκε σειρά πέντε περιφερειακών σεμιναρίων για τις χώρες της Νοτιοανατολικής Ευρώπης, της Ανατολικής Ευρώπης και του Νότιου Καυκάσου και της Βόρειας Αφρικής. Η απόφαση 2009/1012/ΚΕΠΠΑ προβλέπει επίσης τη διοργάνωση τεσσάρων επισκέψεων μελέτης για χώρες υποψήφιες για προσχώρηση στην ΕΕ, τις οποίες θα φιλοξενήσουν κράτη μέλη.

               (14)

               Τα τελευταία χρόνια, η Ένωση παρέχει βοήθεια για τη βελτίωση των ελέγχων της εξαγωγής ειδών διπλής χρήσης σε τρίτες χώρες, στο πλαίσιο σχεδίων που έχουν αναληφθεί βάσει χρηματοδοτικών μηχανισμών της ΕΕ εκτός προϋπολογισμού ΚΕΠΠΑ.

               (15)

               Το Συμβούλιο ανέθεσε στο Γερμανικό Ομοσπονδιακό Γραφείο Οικονομικών και Ελέγχου Εξαγωγών (εφεξής «BAFA») την τεχνική εφαρμογή της απόφασης 2009/1012/ΚΕΠΠΑ, το οποίο και ολοκλήρωσε με επιτυχία τη διοργάνωση όλων των δραστηριοτήτων που προέβλεπε η απόφαση τον Ιανουάριο του 2012. Το BAFA καθορίσθηκε επίσης ως ο εκτελεστικός φορέας των χρηματοδοτούμενων από την ΕΕ σχεδίων σχετικά με τους ελέγχους της εξαγωγής ειδών διπλής χρήσης, στο πλαίσιο του μηχανισμού σταθερότητας. Βάσει των προειρημένων, η επιλογή του BAFA ως του εκτελεστικού φορέα περαιτέρω δραστηριοτήτων της Ένωσης στον τομέα των ελέγχων των εξαγωγών δικαιολογείται από την αποδεδειγμένη εμπειρία, τα επαγγελματικά προσόντα και την αναγκαία εμπειρογνωμοσύνη του σχετικά με την εφαρμογή του σχετικού ενωσιακού κεκτημένου, καθώς και την προώθησή του έναντι τρίτων χωρών, και θα ενισχύσει τη συνέχεια και τη συνολική συνοχή της βοήθειας της Ένωσης σε αυτόν τον τομέα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για την προαγωγή της ειρήνης και της ασφάλειας και σύμφωνα με την Ευρωπαϊκή Στρατηγική Ασφαλείας, η Ένωση επιδιώκει τους ακόλουθους στόχους:

               α)

               προώθηση βελτιωμένων ελέγχων των εξαγωγών όπλων από τρίτες χώρες σύμφωνα με τις αρχές που καθορίζονται στην κοινή θέση 2008/944/ΚΕΠΠΑ και επιδίωξη συμπληρωματικότητας και συνεργειών με τα ενωσιακά σχέδια βοήθειας στον τομέα των ελέγχων της εξαγωγής ειδών διπλής χρήσης·

               β)

               υποστήριξη των προσπαθειών τρίτων χωρών σε εθνικό και περιφερειακό επίπεδο να διεξάγεται το εμπόριο συμβατικών όπλων με μεγαλύτερη υπευθυνότητα και διαφάνεια.

         2.   Η Ένωση επιδιώκει τους στόχους της παραγράφου 1 μέσω των ακόλουθων δραστηριοτήτων σχεδίου:

               α)

               συνέχιση της προαγωγής, σε τρίτες χώρες, των κριτηρίων και των αρχών της κοινής θέσης 2008/944/ΚΕΠΠΑ, με βάση τα επιτεύγματα από την εφαρμογή τις απόφασης 2009/1012/ΚΕΠΠΑ και της κοινής δράσης 2008/230/ΚΕΠΠΑ·

               β)

               παροχή βοήθειας σε τρίτες χώρες στην κατάρτιση, την ενημέρωση και την εφαρμογή, ανάλογα με την περίπτωση, των σχετικών νομοθετικών και διοικητικών μέτρων που αποσκοπούν στη δημιουργία αποτελεσματικού συστήματος ελέγχου των εξαγωγών συμβατικών όπλων·

               γ)

               παροχή βοήθειας σε χώρες στον τομέα της εκπαίδευσης των αρμόδιων υπαλλήλων για τη χορήγηση αδειών και για την επιβολή του νόμου, προκειμένου να εξασφαλίζεται η προσήκουσα διεξαγωγή και επιβολή των ελέγχων των εξαγωγών όπλων·

               δ)

               προαγωγή της διαφάνειας και της υπευθυνότητας στο διεθνές εμπόριο όπλων, μεταξύ άλλων με την υποστήριξη εθνικών και περιφερειακών μέτρων προώθησης της διαφάνειας και του προσήκοντος ελέγχου στις εξαγωγές συμβατικών όπλων·

               ε)

               ενθάρρυνση τρίτων χωρών προκειμένου να υποστηρίξουν την εκπόνηση και την εφαρμογή νομικώς δεσμευτικής Συνθήκης για το Εμπόριο Όπλων με σκοπό τη θέσπιση κοινών διεθνών προτύπων όσον αφορά το παγκόσμιο εμπόριο συμβατικών όπλων.

         Στο παράρτημα παρατίθεται διεξοδική περιγραφή των δραστηριοτήτων σχεδίου που αναφέρονται στην παρούσα παράγραφο.
   Άρθρο 2
   1.   Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας (εφεξής «Ύπατος Εκπρόσωπος») είναι αρμόδιος για την εφαρμογή της παρούσας απόφασης.
   2.   Η τεχνική εφαρμογή των δραστηριοτήτων σχεδίου που αναφέρονται στο άρθρο 1 παράγραφος 2 διεξάγεται από το BAFA.
   3.   Το BAFA υλοποιεί τα καθήκοντά του υπό την ευθύνη του Ύπατου Εκπροσώπου. Προς τούτο, ο Ύπατος Εκπρόσωπος συνομολογεί τις απαραίτητες ρυθμίσεις με το BAFA.
   Άρθρο 3
   1.   Το ποσόν δημοσιονομικής αναφοράς για την εκτέλεση των δραστηριοτήτων σχεδίου που αναφέρονται στο άρθρο 1 παράγραφος 2 ανέρχεται σε 1 860 000 EUR.
   2.   Η διαχείριση των χρηματοδοτούμενων από το ποσό που ορίζεται στην παράγραφο 1 δαπανών ασκείται σύμφωνα με τις διαδικασίες και τους κανόνες που ισχύουν για τον προϋπολογισμό τις Ένωσης.
   3.   Η Επιτροπή επιβλέπει την ορθή διαχείριση του ποσού δημοσιονομικής αναφοράς που αναφέρεται στην παράγραφο 1. Προς τούτο, συνάπτει χρηματοδοτική συμφωνία με το BAFA. Η συμφωνία ορίζει ότι το BAFA πρέπει να εξασφαλίζει την προβολή της συνεισφοράς της Ένωσης, αντίστοιχη με το ύψος της.
   4.   Η Επιτροπή επιδιώκει να συνάψει τη χρηματοδοτική συμφωνία της παραγράφου 3 το συντομότερο δυνατόν μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες όσον αφορά την εν λόγω διαδικασία, καθώς και για την ημερομηνία σύναψης της χρηματοδοτικής συμφωνίας.
   Άρθρο 4
   Ο Ύπατος Εκπρόσωπος υποβάλλει στο Συμβούλιο έκθεση σχετικά με την εφαρμογή της παρούσας απόφασης βάσει τακτικών εκθέσεων που εκπονεί το BAFA. Οι εν λόγω εκθέσεις αποτελούν τη βάση για την αξιολόγηση που πραγματοποιεί το Συμβούλιο. Η Επιτροπή υποβάλλει έκθεση επί των δημοσιονομικών πτυχών της υλοποίησης των δραστηριοτήτων σχεδίου όπως αναφέρονται στο άρθρο 1 παράγραφος 2.
   Άρθρο 5
   Η παρούσα απόφαση αρχίζει να ισχύει από την ημερομηνία της έκδοσής της.
   Λήγει 24 μήνες μετά την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3 ή έξι μήνες μετά την ημερομηνία έκδοσής της, εάν δεν έχει συναφθεί χρηματοδοτική συμφωνία εντός του εν λόγω χρονικού διαστήματος.

      Βρυξέλλες, 19 Νοεμβρίου 2012.

            Για το Συμβούλιο

            H Πρόεδρος

         C. ASHTON

      (1)  ΕΕ L 335 της 13.12.2008, σ. 99.

      (2)  ΕΕ L 75 της 18.3.2008, σ. 81.

      (3)  ΕΕ L 348 της 29.12.2009, σ. 16.

      ΠΑΡΑΡΤΗΜΑ

         ΔΡΑΣΤΗΡΙΟΤΗΤΕΣ ΣΧΕΔΙΟΥ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 2

      1.   Στόχοι

      Οι στόχοι της παρούσας απόφασης είναι η προώθηση βελτιωμένων ελέγχων των εξαγωγών όπλων από τρίτες χώρες και η υποστήριξη των προσπαθειών τρίτων χωρών σε εθνικό και περιφερειακό επίπεδο να διεξάγεται το διεθνές εμπόριο συμβατικών όπλων με μεγαλύτερη υπευθυνότητα και διαφάνεια. Οι στόχοι αυτοί επιδιώκονται σύμφωνα με τις αρχές που καθορίζονται στην κοινή θέση 2008/944/ΚΕΠΠΑ και με επιδίωξη συμπληρωματικότητας και συνεργειών με τα ενωσιακά σχέδια βοήθειας στον τομέα των ελέγχων της εξαγωγής ειδών διπλής χρήσης.
      Για την επίτευξη των προαναφερόμενων στόχων, η Ένωση εξακολουθεί να προάγει τις αρχές και τα κριτήρια της κοινής θέσης 2008/944/ΚΕΠΠΑ, αξιοποιώντας τα επιτεύγματα από την εφαρμογή της απόφασης 2009/1012/ΚΕΠΠΑ και της κοινής δράσης 2008/230/ΚΕΠΠΑ. Προς τούτο, παρέχεται βοήθεια σε τρίτες χώρες όσον αφορά την κατάρτιση, την ενημέρωση και την εφαρμογή, ανάλογα με την περίπτωση, των σχετικών νομοθετικών και διοικητικών μέτρων που αποσκοπούν στη δημιουργία αποτελεσματικού συστήματος ελέγχου των εξαγωγών συμβατικών όπλων. Παρέχεται επίσης υποστήριξη στον τομέα της εκπαίδευσης των αρμόδιων υπαλλήλων για τη χορήγηση αδειών και για την επιβολή του νόμου σε τρίτες χώρες που είναι υπεύθυνες για την εφαρμογή και την επιβολή των ελέγχων εξαγωγών όπλων, καθώς και σε εθνικά και περιφερειακά μέτρα προώθησης της διαφάνειας και του προσήκοντος ελέγχου των εξαγωγών συμβατικών όπλων.
      Ο στόχος της μεγαλύτερης υπευθυνότητας και διαφάνειας του διεθνούς εμπορίου συμβατικών όπλων θα επιδιωχθεί και μέσω της προώθησης, έναντι τρίτων χωρών, της εκπόνησης και εφαρμογής νομικώς δεσμευτικής Συνθήκης για το Εμπόριο Όπλων, με τη θέσπιση κοινών διεθνών προτύπων όσον αφορά το παγκόσμιο εμπόριο συμβατικών όπλων.
      2.   Περιγραφή των δραστηριοτήτων σχεδίου

      2.1.   Στόχος του σχεδίου

      Παροχή τεχνικής βοήθειας σε διάφορες ενδιαφερόμενες τρίτες χώρες που έχουν δείξει προθυμία να βελτιώσουν τους κανόνες και τις πρακτικές τους στον τομέα του ελέγχου των εξαγωγών στρατιωτικής τεχνολογίας και εξοπλισμού, καθώς και να ευθυγραμμιστούν τα πρότυπα και οι πρακτικές τους με εκείνες που έχουν συμφωνηθεί και εφαρμόζονται από τα κράτη μέλη και οι οποίες καθορίζονται στην κοινή θέση 2008/944/ΚΕΠΠΑ και στον συνοδευτικό οδηγό χρήσης.
      2.2.   Περιγραφή του σχεδίου

      2.2.1.   Περιφερειακά εργαστήρια

      Το σχέδιο θα λάβει τη μορφή έως οκτώ διήμερων εργαστηρίων για κρατικούς υπαλλήλους τρίτων χωρών, τα οποία θα παρέχουν κατάρτιση σε σχετικούς τομείς των ελέγχων των εξαγωγών συμβατικών όπλων. Συμμετέχοντες στο σεμινάριο θα είναι κρατικοί υπάλληλοι τρίτων χωρών, όπως τελωνειακοί υπάλληλοι και υπάλληλοι επιβολής του νόμου, υπάλληλοι αρμόδιων υπουργείων και υπηρεσιών επιβολής του νόμου, εκπρόσωποι των εθνικών κοινοβουλίων και εκπρόσωποι της βιομηχανίας και της κοινωνίας των πολιτών. Η εκπαίδευση θα παρέχεται από εμπειρογνώμονες προερχόμενους από τις εθνικές αρχές των κρατών μελών, αντιπροσώπους των χωρών που έχουν ευθυγραμμισθεί με την κοινή θέση 2008/944/ΚΕΠΠΑ, αξιωματούχους των σχετικών οργάνων της Ένωσης και αντιπροσώπους του ιδιωτικού τομέα και της κοινωνίας των πολιτών.
      Τα εργαστήρια μπορούν να πραγματοποιηθούν σε μια δικαιούχα χώρα ή σε άλλο μέρος που θα προσδιορισθεί σε συνεννόηση με την ομάδα εργασίας για τις εξαγωγές συμβατικών όπλων (COARM) του Συμβουλίου και τον Ύπατο Εκπρόσωπο.
      Τα περιφερειακά εργαστήρια θα διοργανωθούν για τις ακόλουθες χώρες:

                  α)

                  έως 3 εργαστήρια για τις χώρες της Νοτιοανατολικής Ευρώπης·

                  β)

                  έως 3 εργαστήρια για τις χώρες της Ανατολικής Ευρώπης και τις χώρες του Καυκάσου που είναι εταίροι στο πλαίσιο της Ευρωπαϊκής πολιτικής γειτονίας·

                  γ)

                  έως 2 εργαστήρια για τις μεσογειακές χώρες της Βόρειας Αφρικής που είναι εταίροι στο πλαίσιο της Ευρωπαϊκής πολιτικής γειτονίας.

            2.2.2.   Ανταλλαγές προσωπικού

      Το σχέδιο θα λάβει τη μορφή έως έξι επισκέψεων μελέτης κρατικών υπαλλήλων, τελωνειακών υπαλλήλων και/ή υπαλλήλων αρμόδιων για τη χορήγηση αδειών στις αρμόδιες αρχές κρατών μελών και το πολύ οκτώ επισκέψεων μελέτης, διάρκειας έως ενός μηνός, κρατικών υπαλλήλων και/ή υπαλλήλων αρμόδιων για τη χορήγηση αδειών από κράτη μέλη στις αρμόδιες αρχές δικαιούχων χωρών.
      2.2.3.   Επιμέρους βοήθεια σε δικαιούχες χώρες

      Το σχέδιο θα λάβει τη μορφή το πολύ δέκα διήμερων εργαστηρίων για επιμέρους δικαιούχες χώρες, όπου θα κληθούν να συμμετάσχουν κρατικοί υπάλληλοι, συμπεριλαμβανομένων των υπαλλήλων της κυβέρνησης και των υπαλλήλων που είναι αρμόδιοι για τη χορήγηση αδειών και για την επιβολή του νόμου από τις δικαιούχες χώρες. Οι εκδηλώσεις αυτές θα πραγματοποιηθούν κατά προτίμηση στις δικαιούχες χώρες, ενώ την κατάρτιση θα παράσχουν εμπειρογνώμονες των κρατών μελών.
      2.2.4.   Διαδικτυακή πύλη για την ενίσχυση των ελέγχων των εξαγωγών όπλων σε τρίτες χώρες

      Το σχέδιο θα συνίσταται στην ανάπτυξη διαδικτυακής πύλης προσιτής για τους υπαλλήλους των κρατών μελών και τρίτων χωρών, με στόχο την προώθηση των ελέγχων των εξαγωγών όπλων σύμφωνα με τις αρχές και τις παραμέτρους της κοινής θέσης 2008/944/ΚΕΠΠΑ. Η πύλη θα παρέχει στα δικαιούχα κράτη μόνιμη πρόσβαση σε τεχνικούς πόρους για την εφαρμογή και την ενίσχυση των ελέγχων των εξαγωγών όπλων που διενεργούν και θα διευκολύνει την κοινοχρησία συναφών πληροφοριών σχετικά με άλλες ενωσιακές δραστηριότητες ευαισθητοποίησης που προβλέπονται στην παρούσα απόφαση με αξιωματούχους των δικαιούχων χωρών που δεν μπόρεσαν να συμμετάσχουν άμεσα στις δραστηριότητες παροχής βοήθειας και ευαισθητοποίησης. Θα παρέχει επίσης τεχνική και εκτενή πληροφόρηση σχετικά με τα συστήματα ελέγχου των εξαγωγών στα κράτη μέλη και στις δικαιούχες χώρες, προκειμένου να χρησιμοποιηθούν ως υλικό υποστήριξης κατά τις δραστηριότητες παροχής βοήθειας σύμφωνα με την παρούσα απόφαση.
      Η διαδικτυακή πύλη θα συμπληρώνεται εξάλλου από ένα φάσμα δραστηριοτήτων για την ενίσχυση της προβολής της ευαισθητοποίησης της Ένωσης και θα προάγει την ευθυγράμμιση προς την κοινή θέση 2008/944/ΚΕΠΠΑ. Οι δραστηριότητες αυτές θα περιλαμβάνουν τη δημοσίευση τακτικών ενημερωτικών δελτίων και τη δέουσα ενημέρωση από τα μέσα ενημέρωσης.
      2.2.5.   Εκδηλώσεις εκτίμησης

      Για την παροχή ενδιάμεσης και τελικής αξιολόγησης των δραστηριοτήτων στο πλαίσιο της παρούσας απόφασης, με την από κοινού συμμετοχή των δικαιούχων χωρών και των κρατών μελών, θα διοργανωθούν στις Βρυξέλλες δύο το πολύ διήμερες εκδηλώσεις, στο περιθώριο των συνεδριάσεων της COARM. Έως δύο αντιπρόσωποι κάθε δικαιούχας χώρας, αρμόδιοι για τους ελέγχους εξαγωγών όπλων, μπορούν να καλούνται στις εν λόγω συναντήσεις.
      3.   Συντονισμός με άλλα σχέδια βοήθειας της ένωσης στον τομέα των ελέγχων των εξαγωγών

      Με βάση την εμπειρία των προηγούμενων δραστηριοτήτων ευαισθητοποίησης της Ένωσης στον τομέα των ελέγχων των εξαγωγών τόσο των ειδών διπλής χρήσης, όσο και των συμβατικών όπλων, θα πρέπει να επιδιώκεται η μέγιστη δυνατή συνέργεια και συμπληρωματικότητα στην παροχή βοήθειας σε τρίτες χώρες, προκειμένου να εξασφαλίζεται ότι οι δραστηριότητες της Ένωσης έχουν την όσο το δυνατόν μεγαλύτερη αποτελεσματικότητα και συνοχή. Προς τούτο, θα πρέπει να διατηρηθεί η δυνατότητα οργάνωσης ορισμένων εκ των δραστηριοτήτων που αναφέρονται στα σημεία 2.2.1 έως 2.2.4, σε συνδυασμό με άλλες δραστηριότητες ελέγχου της εξαγωγής ειδών διπλής χρήσης, με χρηματοδότηση από χρηματοδοτικούς μηχανισμούς της Ένωσης εκτός του προϋπολογισμού ΚΕΠΠΑ. Εν τοιαύτη περιπτώσει, θα τηρούνται πλήρως οι νομικοί και οικονομικοί περιορισμοί που ισχύουν για τη χρήση των σχετικών χρηματοδοτικών μηχανισμών της Ένωσης.
      4.   Δικαιούχοι

      Στους δικαιούχους των δραστηριοτήτων των σχεδίων περιλαμβάνονται κρατικοί υπάλληλοι και αντιπρόσωποι της βιομηχανίας και της κοινωνίας των πολιτών από τις ακόλουθες χώρες:

                  i)

                  χώρες της Νοτιοανατολικής Ευρώπης (Αλβανία, Βοσνία-Ερζεγοβίνη, Κροατία, πΓΔΜ, Μαυροβούνιο και Σερβία)·

                  ii)

                  μεσογειακές χώρες της Βόρειας Αφρικής που είναι εταίροι στο πλαίσιο της Ευρωπαϊκής πολιτικής γειτονίας (Αλγερία, Αίγυπτος, Λιβύη, Μαρόκο και Τυνησία)·

                  iii)

                  χώρες της Ανατολικής Ευρώπης και χώρες του Καυκάσου που είναι εταίροι στο πλαίσιο της Ευρωπαϊκής πολιτικής γειτονίας (Αρμενία, Αζερμπαϊτζάν, Λευκορωσία, Γεωργία, Δημοκρατία της Μολδαβίας και Ουκρανία).

            Συγκεκριμένες δικαιούχες χώρες θα επιλέγονται για κάθε είδος δραστηριοτήτων που προβλέπονται στην παρούσα απόφαση του Συμβουλίου βάσει, μεταξύ άλλων, των ακόλουθων κριτηρίων:

                  —

                  δέσμευση της τρίτης χώρας να βελτιώσει τους ελέγχους της εξαγωγής συμβατικών όπλων και να τους ευθυγραμμίσει με τα πρότυπα της Ένωσης,

                  —

                  ρόλος της τρίτης χώρας στο διεθνές εμπόριο όπλων,

                  —

                  αντίκτυπος της προηγούμενης βοήθειας της Ένωσης στο εθνικό σύστημα εξαγωγών συμβατικών όπλων της τρίτης χώρας και αναμενόμενη μακροπρόθεσμη και βιώσιμη επίπτωση της περαιτέρω βοήθειας.

            Η COARM δύναται, κατόπιν προτάσεως του Ύπατου Εκπροσώπου, να αποφασίσει να τροποποιήσει τον κατάλογο των δικαιούχων χωρών με τη δέουσα αιτιολόγηση.
      5.   Εκτίμηση αντίκτυπου

      Ο αντίκτυπος της παρούσας απόφασης θα πρέπει τεχνικά να εκτιμηθεί μετά την ολοκλήρωση των τελευταίων δραστηριοτήτων που προβλέπονται σε αυτήν. Η εκτίμηση αντικτύπου θα διενεργηθεί από τον Ύπατο Εκπρόσωπο, σε συνεργασία με τις σχετικές ομάδες εργασίας του Συμβουλίου και, κατά περίπτωση, με τις αντιπροσωπείες της Ένωσης στις δικαιούχες χώρες, καθώς και με άλλους ενδιαφερομένους.
      6.   Διάρκεια

      Η συνολική εκτιμώμενη διάρκεια του σχεδίου θα είναι 24 μήνες.
      7.   Τεχνικός φορέας υλοποίησης

      Η τεχνική εφαρμογή της παρούσας απόφασης θα ανατεθεί στο BAFA που θα εκτελεί τα καθήκοντά του υπό την ευθύνη του Ύπατου Εκπροσώπου.
      8.   Εκθέσεις

      Το BAFA θα εκπονεί τακτικές εκθέσεις, ακόμη και μετά την ολοκλήρωση έκαστης των δραστηριοτήτων. Οι εκθέσεις θα πρέπει να υποβάλλονται στον Ύπατο Εκπρόσωπο το αργότερο έξι εβδομάδες μετά την ολοκλήρωση των σχετικών δραστηριοτήτων.
      9.   Προβλεπόμενο συνολικό κόστος του σχεδίου και χρηματοδοτική συνεισφορά της ένωσης

      Τα συνολικό κόστος του σχεδίου ανέρχεται σε 1 860 000 EUR.


Σημαντική ανακοίνωση νομικού περιεχομένου

|

52004DP0384

Ψήφισμα του Ευρωπαϊκού Κοινοβουλίου σχετικά με την έγκριση της Επιτροπής υπό τη νέα μορφή της

Επίσημη Εφημερίδα αριθ. 085 E της 07/04/2005 σ. 0050 - 0051

		P5_TA(2004)0384Έγκριση της Επιτροπής υπό τη νέα μορφή τηςΨήφισμα του Ευρωπαϊκού Κοινοβουλίου σχετικά με την έγκριση της Επιτροπής υπό τη νέα μορφή τηςΤο Ευρωπαϊκό Κοινοβούλιο,- έχοντας υπόψη το άρθρο 214, παράγραφος 2, τρίτο εδάφιο, και το άρθρο 215 της Συνθήκης ΕΚ,- έχοντας υπόψη την πράξη που αφορά τους όρους προσχώρησης της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, καθώς και τις προσαρμογές στις Συνθήκες επί των οποίων βασίζεται η Ευρωπαϊκή Ένωση [1], και ιδίως το άρθρο 45,- έχοντας υπόψη τους υποψηφίους που ορίσθηκαν από τις 10 νέες χώρες για διορισμό ως μέλη της Επιτροπής, δηλαδή τους Péter Balázs, Joe Borg, Ján Figel', Dalia Grybauskaitė, Danuta Hübner, Siim Kallas, Sandra Kalniete, Μάρκο Κυπριανού, Janez Potočnik and Pavel Telička,- λαμβάνοντας υπόψη τις ακροάσεις των υποψηφίων, οι οποίες διεξήχθησαν από τη Διάσκεψη των Προέδρων Επιτροπών στις 13- 15 Απριλίου 2004,- έχοντας υπόψη την πρόθεση του Συμβουλίου να διορίσει τα 10 νέα κράτη μέλη της Επιτροπής το αργότερο έως τις 5 Μαΐου 2004, όπως δηλώνεται στην επιστολή του προς τον Πρόεδρο του Ευρωπαϊκού Κοινοβουλίου στις 26 Φεβρουαρίου 2004,- έχοντας υπόψη την παραίτηση του κ. Michel Barnier από μέλος της Επιτροπής, η οποία υπεβλήθη στις 31 Μαρτίου 2004,- έχοντας υπόψη το διορισμό, εκ μέρους της κυβέρνησης της Γαλλικής Δημοκρατίας, την 1η Απριλίου 2004, του κ. Jacques Barrot ως μέλους της Επιτροπής,- έχοντας υπόψη την παραίτηση του κ. Pedro Solbes Mira από μέλος της Επιτροπής, η οποία υπεβλήθη στις 17 Απριλίου 2004,- έχοντας υπόψη τον διορισμό, εκ μέρους του Βασιλείου της Ισπανίας, στις 19 Απριλίου 2004 του κ. Joaquín Almunia ως μέλους της Επιτροπής,- έχοντας υπόψη τις ακροάσεις των υποψηφίων προς αντικατάσταση του κ. Barnier και του κ. Solbes Mira, οι οποίες διεξήχθησαν στις 26 και 27 Απριλίου 2004 αντιστοίχως,- έχοντας υπόψη την παρουσίαση της νέας διευρυμένης Επιτροπής από τον Πρόεδρό της στις 5 Μαΐου 2004,- έχοντας υπόψη το άρθρο 33 του Κανονισμού του,A. λαμβάνοντας υπό σημείωση τα αποτελέσματα των ακροάσεων των δέκα ορισθέντων Επιτρόπων από τα νέα κράτη μέλη, όπως συνοψίζονται στις επιστολές αξιολόγησης που απέστειλαν οι πρόεδροι των επιμέρους κοινοβουλευτικών επιτροπών στον πρόεδρο της Διάσκεψης των Προέδρων Επιτροπών, και τη σύσταση της Διάσκεψης των Προέδρων Επιτροπών προς τη Διάσκεψη των Προέδρων,Β. υπενθυμίζοντας ότι, σύμφωνα με τη διαδικασία που εκτίθεται στις Συνθήκες και στον Κανονισμό του Κοινοβουλίου, το Κοινοβούλιο θα πρέπει να εγκρίνει τη νέα Επιτροπή, πριν αυτή αναλάβει τα καθήκοντά της την 1η Νοεμβρίου 2004, και ότι σε εκείνη τη φάση θα πραγματοποιηθούν συνολικές και αποφασιστικές ακροάσεις από τις επιτροπές του Κοινοβουλίου,Γ. αναγνωρίζοντας ότι η Επιτροπή Prodi πρέπει να συνεχίσει να ασκεί τα καθήκοντά της, σύμφωνα με το νομοθετικό πρόγραμμα και πρόγραμμα εργασίας της για το 2004 και το από 17 Δεκεμβρίου 2003 [2] ψήφισμα του Ευρωπαϊκού Κοινοβουλίου για το θέμα αυτό, έως τη λήξη της θητείας της, αλλά αναμένει, για την περίοδο μετά τις εκλογές, η Επιτροπή Prodi να μην αναλάβει νέες πρωτοβουλίες μείζονος πολιτικής σημασίας που να αφορούν την περίοδο μετά τη λήξη της θητείας της,Δ. υπενθυμίζοντας την απόφαση του Συμβουλίου της 9ης Ιουλίου 1999 [3] να μην προβαίνει σε αντικατάσταση παραιτούμενων Επιτρόπων, και προτρέποντας τα κράτη μέλη και το Συμβούλιο να μην προβούν σε αντικατάσταση μελών της τρέχουσας Επιτροπής τα οποία παραιτούνται πριν από τη λήξη της θητείας τους,Ε. επαναλαμβάνοντας την έκκλησή του υπέρ των παραλλήλων θητειών Ευρωπαϊκού Κοινοβουλίου και Επιτροπής,ΣΤ. ζητώντας αναθεώρηση της διαδικασίας ώστε να καλυφθούν περιστάσεις κατά τις οποίες επιμέρους μέλη της Επιτροπής αποχωρούν πριν από τη λήξη της θητείας τους,1. εγκρίνει την Επιτροπή υπό τη νέα μορφή της για το υπόλοιπο της θητείας της έως τις 31 Οκτωβρίου 2004·2. αναθέτει στον Πρόεδρό του να διαβιβάσει την παρούσα απόφαση στο Συμβούλιο, την Επιτροπή και τις κυβερνήσεις των κρατών μελών.[1] ΕΕ L 236 της 23.9.2003, σ. 33.[2] Ρ5_ΤΑ(2003)0585.[3] ΕΕ L 192 της 24.7.1999, σ. 53.--------------------------------------------------